Lehenengo Aberri Eguneko aurreskua — dantzan.eus\nHemen zaude: Hasiera › Komunitatea › Kuarrenta › Lehenengo Aberri Eguneko aurreskua\nLehenengo Aberri Eguneko aurreskua. 1932-03-27, Bilbo. Argazkia: Aranzadi familiaren artxiboa.\n1932an ospatu zen lehenengo Aberri Egunean dantzatutako aurreskuaren irudia dugu ikusgai Unai Aranzadiri esker. Gerran eta erbestean Eusko Jaurlaritzaren parte izan ziren zenbait abokatu gazte tartean direla ageri dira dantzan. Aurreskulari Anton Irala ageri zaigu eta sokan hirugarren doana Esteban Aranzadi dugu, argazkia helarazi digunaren aitona. Lagun-minak ziren Irala eta Aranzadi eta elkarrekin ibili ziren erbestean, Frantzian eta New Yorken.\nEsteban Aranzadi, Engrazio Aranzadi Kizkitza politikariren eta idazlearen semea, 1936ko gerran Eusko Jaurlaritzako Barne Administrazioko zuzendaria izan zen. Antonio Irala, berriz, Eusko Jaurlaritzako ordezkaria izan zen New Yorken. Jose Antonio Agirrerekin eta Jose Maria Lasarterekin batera, euskaldunen zerbitzu sekretu propioaren eta independentearen sortzailea izan zen.\n1932ko Aberri Eguneko karteletako bat. Irudia: Nicolas Martinez Ortiz de Zarate\nIlusio handiko eguna\nIlusio handiz bizi izan zuten milaka eta milaka abertzalek 1932ko martxoaren 27an EAJk deituta Bilbon ospatu zen lehenengo Aberri eguna. Itxura denez 50 urte lehenagoko berpizkunde igandean konturatu zen Sabino Arana zein zen bere aberria, bere anaia Luisekin etxeko lorategian hizketan ari zela. Data horrekin, Jesusen eta Euskal Herriaren berpizkundeak batu nahi izan zituzten.\nEzpata-dantzariak eta iruleak lehenengo Aberri Eguneko manifestaldian. Irudia: La Tarde egunkaria\nDantzariak ere han izan ziren\nIlusioz betetako egun hartan dantzek eta dantzariek protagonismo handia izan zuten. Argazki nagusiko aurreskuaz gain, 70.000 abertzale elkartu ziren goizeko manifestaldian ezpata-dantzari eta irule talde ugari joan ziren ilaran binaka. Arratsaldean hiru ekitaldi izan ziren: Campos Eliseoas antzokian Etxaberen Pedro Mari antzerkia, Arriaga antzokian Barriolaren Maitasunak antzerkia eta Euskalduna pilota lekuan Euskal Jaia. Pilota partiden eta abesti emanaldien ondoren ezpata-dantzarien eta poxpolinen ekitaldia izan zen Euskaldunan. Dantzari-dantzako “Zortziko”, “Banako”, “Makil dantza” eta “Txakarrankua” dantzatu zituzten; ekitaldia erromeriarekin amaitu zen.\nLehenengo Aberri eguneko albistea, ezpata-dantzari eta iruleak ageri dira irudietan. Irudia: Argia, 1932-04-03


Zizurkilgo udalbatzak Saharar kanpamentuetarako ez ohiko laguntza onartu du\nHerria Berriak Zizurkilgo udalbatzak Saharar kanpamentuetarako ez ohiko laguntza onartu du\nSaharar herriaren egoera gogorra ez da berria. 1975 ean Marokok martxa berdearen bidez egotzi zituenetik, 180.000 saharar giza laguntzaz bizi dira Argelian, Tindouf hiritik gertu kokaturik dauden errefuxiatu guneetan.\nBaina azken asteetan zuten gutxia ere galdu dute, urriaren 17an hasi eta aste guztian zehar iraun duen eurite izugarrien ondorioz. Milaka dira etxe gabe geratu direnak, eta gordeta zituzten elikagai ugari ere galdu dira. Azken urteetan behera egin du erakundeen giza laguntzak, eta uholde hauek kinka larrian jarri dute saharar herria.\nEgoera honetan, EH Bilduk proposamena eraman zuen udalbatzara. “Zizurkilek konpromiso sendoa du garapeneko laguntzekin. Euskal Fondoaren bidez, bereziki El Salvador-en bultzatzen ditugu proiektuak, Meanguera bertako herriarekin senidetuta baikaude 90eko hamarkadatik. Oraingoan ordea, iruditzen zitzaigun sahararrei keinu bat egiteko unea zela”, azaldu du Eva Usandizaga internazionalismo eta giza eskubide zinegotziak. Horrela, Zizurkilgo Udalbatzak, aho batez, ez ohiko 500 euroko dirulaguntza onartzea erabaki du, momentuko egoera larrian laguntzeko. Era berean, zizurkildarrei bando bidez Saharar herriaren egoeraren berri ematea onartu da. Azkenik, Zizurkilgo udalbatzak saharar herria kolonizatua dagoela salatzen du eta autodeterminazio eskubidea duela aitortzen du. “Sahararrak beren herrira burujabe itzultzea da irtenbidea” azpimarratu du Usandizagak. Datozen egunetan banatuko da bandoa herrian.


DK New Media gure sare sozialen monitorizazio zerbitzua jarri du abian bezeroentzat, ditugun harremanetarako balio erantsi gisa. Probatzeko gogoa baduzu, jakinarazi iezaguzu. Gure bezeroak ez diren enpresa bakoitzeko (gehienez 499 saio-hasiera) urtean 5 dolarreko zerbitzua eskainiko dugu urtean.\nArazo bat izan dut 10,000 dolarreko irabazleentzako irabazleak aurkitzeko ... badirudi jendea lanpetuta dagoela mezu elektronikoak irakurtzen benetan erantzuteko! Beraz, gauzak pixka bat desberdinak egingo ditugu gure tresnak oparitzeko! Vontoo a da ahots mezularitza zerbitzua zure bezeroei ohartarazpenak, bilketa oharrak automatikoki grabatu eta bidaltzeko aukera emango dizute. Zerbitzu hau baliagarria izan daitekeen lehenengo 2 lagunek ahots marketin kontu profesionala irabaziko dute !!! Erantzun mezu elektroniko honi Vontoo-rekin! goiburuan eta esan iezaguzu nola erabiliko duzun aplikazioa - Vontoo-ko jendeari irabazleak hautatzen utziko diegu.


Santa Klararen ordenan edo Klaratarren erlijio-ordenan sartzen denak pobrezia-botoa bere egiten du, eta ez dute norberaren inolako ondasunik edo dirurik. Dutena, klaratarrentzat izaten da beti ere. Euren esanetan Ebanjelioan aita San Frantziskok eta ama Santa Klarak pobrezia betetzeko esan digute, eta horri eusten diogu. Ez dute pentsiorik eta antzekorik kobratzen. Inork ez du bere konturik eta dena komunitatearentzat izaten da. Komentuaren gastuetarako erabiltzen dute diru hori, eta soberakinak misioetarako edota antzeko ekimenak laguntzeko bideratzen dute.\nSanta Klararen ordenan edo Klaratarren erlijio-ordenan sartzen denak pobrezia-botoa bere egiten du, eta ez dute norberaren inolako ondasunik edo dirurik. Dutena, klaratarrentzat izaten da beti ere. Euren esanetan Ebanjelioan aita San Frantziskok eta ama Santa Klarak pobrezia betetzeko esan digute, eta horri eusten diogu. Ez dute pentsiorik eta antzekorik kobratzen. Inork ez du bere konturik eta dena komunitatearentzat izaten da. Komentuaren gastuetarako erabiltzen dute diru hori, eta soberakinak misioetarako edota antzeko ekimenak laguntzeko bideratzen dute. Hauxe da Klaratar baten eguneroko bizimodua: * Goizeko 06:00etan jaikitzen dira. * 06:30ean kaperara sartzen dira, otoitzak eta errezuak egitera * 07:45ak arte egoten dira kaperan. * 12:00etan angelusa errezatzen dute, eta gero salmo batzuk. Jauna erretiratzen dute ondoren, eta bazkaltzeko biltzen dira guztiak. Bazkalostean, denen arten biltzen dituzte ontziak. * 14:00ak arte solasean aritzen dira, «Errekreoa» esaten dioten ordua izaten da hori. * 14:00etatik aurrera, berriz, aisialdirako denbora izaten dute, bakoitzak nahi duena egiteko. * 15:00etan berriro kaperara itzultzen dira * 18:00ak arte berriro aisialdirako denbora izaten dute. * 18:00etan bildu, eta 18:30ak arte otoitz egiten dute. * 18:30ean, berriz, meza izaten dute komentuko elizan, eta ateak zabalik izaten dira herritarrentzat. * 19:45an irten eta 20:00etan afaltzen dute. * 21:00tan azken otoitza egiten dute. * 22:00etatik aurrera «libre», elkarrekin hitz egin edo nahi dutenean ohera joateko. (eu)\nSanta Klararen ordenan edo Klaratarren erlijio-ordenan sartzen denak pobrezia-botoa bere egiten du, eta ez dute norberaren inolako ondasunik edo dirurik. Dutena, klaratarrentzat izaten da beti ere. Euren esanetan Ebanjelioan aita San Frantziskok eta ama Santa Klarak pobrezia betetzeko esan digute, eta horri eusten diogu. Ez dute pentsiorik eta antzekorik kobratzen. Inork ez du bere konturik eta dena komunitatearentzat izaten da. Komentuaren gastuetarako erabiltzen dute diru hori, eta soberakinak misioetarako edota antzeko ekimenak laguntzeko bideratzen dute. (eu)


IX. EKOZINEMALDIA, BAITA ORDIZIAN ERE\nMartxoaren 24tik 26ra bitartean Ekozinemaldiaren bederatzigarren jardunaldia egingo dugu Ordizian, Euskal Herriko beste hamabost herrirekin eta hirirekin batera. Gure herriari dagokionez, hauxe izango da ekimen horrekin bat egiten dugun lehenengo aldia; nahi genuke azkena ez izatea.\nEkozinemaldia Ekologistak Martxan taldeak antolatzen du, ingurumenarekin eta horren defentsarekin interesaturik dauden tokian tokiko beste hainbat gizarte-mugimendurekin batera; Ordiziari dagokionez, Landarlan-ekin eta Ordiziako Udalarekin eta Goierriko Baratzaren lankidetzarekin.\nAurtengo aukeratutako gaia petrolio erauzketarekin du lotura estua; hau da, frackinga edo haustura hidraulikoa. Ekozinemaldia baliatuta, instituzioek eta petrolio-konpainiek azpilanean egiten ari direnaren berri eman eta salatu nahi dugu. Haustura hidraulikoa AEBetan garatu dute bereziki. Naturari eragindako kalteak hondamenezkoak dira. Orain, asmoa dute metodo hori Europara eta Euskal Herrira ekartzeko. Gai horrekin batera planeta mailan hondakinen ekoizpenak zein ondorio dituen jakingo dugu eta planeta kontserbatzeko eta petroliorik gabeko mundura aldatzeko munduan zehar sortzen ari diren lankidetza sare berriak ezagutuko ditugu.\nSAIO GUZTIAK DOHAINIK IZANGO DIRA.\n24an, asteartea, Barrenan,19:00etan,\n"Fractura, la maldición de los recursos" gaur egun baliabide energetiko urriek sortzen duten arazoari heltzen dio, eta herritarrei haustura hidraulikoaren (fracking) kontzeptua zertan den eta haustura horrek ingurumenari ekartzen dizkion ondorioak azaltzen dizkie. Dokumental horren lagungarri gisa, beste bi dokumental emango dira. Batetik, "El caso Sarayacu (Sarayacuko gertaera)" izeneko dokumentala: 2002. urtean Argentinako Compañía General de Combustibles -CGC- izeneko konpainia, Ekuadorreko armadak lagunduta, indigenen lurraldean, Sarayakun, legez kanpo sartu zela eta indigenek beren lurraldearen alde egindako borroka kontatzen du; aipatu konpainiak 1.500 kg pentolita-lehergai lurperatu zituen. Bestetik, "Petrolioaren lioa” izeneko dokumentala, Euskal Herrian egindakoa, bertsoen, animazioen eta abarren bidez petrolioaren xedea azaltzeko.\n25ean, asteazkena,, "Trashed” Herri Antzokian 20'30etan\ndokumentalaren emanaldia izango da. Sari asko jaso ditu ingurumena aztertzen duen dokumental honek. Azpitituluak espainolez ditu. Protagonista Jeremy Irons da, eta soinu-banda Vangelis-ena da. Dokumentalak zaborraren igoera du aztergai, batez ere plastikoena eta toxikoena, planeta osoan. Candida Brady-k zuzendutako ekoizpena da, sentsibilitatez betea. Zabortegietako lixibiatu kirastuak eta inguratzen gaituzten erraustegietako ke-lainoak dira lanaren jomuga; baita ozeanoetan barrera barreiaturik dauden plastikoekin digestio aparatua beteta daukatela hiltzen diren baleak, edo plastikozko lakio hilgarriek itotako hegaztiak ere. Irudi horiek guztiak inguratzen gaituen zaborraren entremesa baino ez da. Gerora datoz mugagabeko ondorioak; besteak beste, zabortegiek kutsatutako urak pozoitutako azienda galduta, miserian geratu diren abeltzainak\n26an, osteguna Barrenan 19:00etan,\n"Voces en transición, “Pueblos en transición” mugimenduaren bigarren emanaldia da eta petroliorik gabeko mundurantz Trantsizioa proposatzen du, hondamena ekartzeaz gain, petrolioa bukatzen ari baita eta gure sistema bere menpe dago. Petroliorik gabeko bizitzarako prest egon behar dugu. Benetako inspirazioa da, mundu zabalean jende xeheak egindako gauza harrigarrien inguruan jasotako makina bat kontu bilduta sortutakoa. Erkidegoak ekinean, dirua inprimatu, laborantza, tokian tokiko ekonomia bultzatu, erkidegoetan irratiak sortu, energia kolektiboak garatu... Proposamen hori birus baten moduan zabaldu da, ziurgabetasun- eta kaos-garaietan diseinatutako gizarte-esperimentu gisa, baikortasuna bultzatuz. “Decrecimiento en un minuto” izenburuak berak dioen moduan minutu batean azaltzen du gure planeta hondatzen ez jarraitzeko egin dezakegun guztia.\nPublicado por LANDARLAN ELKARTEA en 15:04


2017ko sanferminetan, %5,38 hazi da Hiri Garraioko bidaien kopurua Iruñerrian | Iruñerria | IRUINDARRA\n2017ko sanferminetan, %5,38 hazi da Hiri Garraioko bidaien kopurua Iruñerrian\nBehin betiko datu guztiak eduki gabe, Iruñerriko Hiri Garraioak 1.770.000 bidaia inguru erregistratu ditu sanferminetako bederatzi egunetan, Mankomunikatetak jakitera eman duenez. 2016ko datuekin alderatuta %5,38 gehiago dira.\nNAIZ|IRUÑEA|2017/07/17 10:57 Eguneratua:\nEntzierroaren ibilbidea garbitzen. (Iñigo URIZ/ARGAZKI PRESS)\nGainera, koputu oso hori errekorra da jaietan, 2009an izandakoa gainditzen baitu (1.745.789 bidaia). Bidaia kopuru handiena izan zen eguna hilaren 7a izan zen, 228.869 bidaiekin. Ondotik, hilaren 6a (225.126 bidaia) eta 8a (218.609 bidaia) izan ziren.\nBeste behin ere, 24 orduko zerbitzua ezarri du Iruñerriko Mankomunitateak sanferminetan. Ohiko ibilgailu kopurua baino handiago izan da lanean: 114 autobus aritu dira zerbitzu ematen (hilaren 6an, goizean, 149 izan ziren) eta hauetatik 54 eguneko 24 orduetan aritu dira lanean. TCC enpresak 435 gidari jarri ditu lanean eta orotara 490 lagun aritu dira lanean. Egun hauetan egindako kilometroak 262.000 izan dira.\nBeste alde batetik, sanferminetan bi eraso egin dizkieta hiri garraioko gidariei. Azken urte honetan, Mankomunitateak langile gidarien segurtasunaren arloan lan berezia egin du, TCC enpresa eta langileen batzordearekin. Adibidez, San Fermin jaiak hasi baino lehen bideozaintzako kamerak dituzten hamabi autobus hasi ziren lanean.\nHonekin batera, 1.130 kilo hondakin bildu ditu Iruñerriko Mankomunitateak. Orotara, iazko jaiekin alderatuta %0,28 gutxiago da. Kantitate oso horretatik, 306.400 kilo zaborren bilketari dagozkio (%14,57 gehiago), 493.680 kilo beira bilketari (%11,30 gehiago) eta 330540 kilo garbiketa lanei (%21,82 gutxiago).\nSan Fermin jaietan, hondakinen bilketa gaikako edukiontzien bidez egin da bigarren urtez, frakzio desberdinak (gai organikoak, gainerakoak edo errefusa, papera-kartoia eta ontziak) bereiztuta botatzeko aukera edukitzeko.\nUr kontusmoari dagokionez, uztailaren 6a eta 14a artean Iruñean erregistratutako bataz besteko emaria 541,3 litro segundoko izan da, iaz baino %9,5 gutxiago. Jaien ingurunean (Alde Zaharra, Media Luna eta Ziudadela), bataz besteko emaria 106,3 litrokoa izan da segunduko, iaz baino %3,91 txikiagoa.


Ingurumen Hezkuntzako albistegia- Urriak 23\nKategoriak: Educación ambiental, Educación ambiental, Ingurumen hezkuntza @eu — Etiketak: bioaniztasuna, Ingurumen hezkuntza @eu, Salburua, Salburuko parkea — CEA — 23 urria 2019 18:24\nAsteazken honetan Padre Orbiso ikastetxeko ikasleen bisita izan dugu Atarian. Euria etengabea jario duen arren, oreinak eta hegaztiak ikusi ahal izan ditugu behatokitik eta zein garrantzitsua den hezegunea animalia eta landareentzat ere ikasi dugu. Baina ez hori bakarrik, jolasean ibili gara eta orein mozorroa egin dugu etxean jolasten jarraitzeko.\nKategoriak: Educación ambiental, Educación ambiental, Ingurumen hezkuntza @eu — Etiketak: Ataria, bioaniztasuna, biodiversidad, Ingurumen hezkuntza @eu, Salburua — CEA — 23 urtarrila 2019 18:22\nGaur Egibide-Arriaga eta Escolapios ikastetxeetatik etorri dira bisitan Atariara. Geihago…\nUrriaren 28ko ornitologia albistegia\nKategoriak: Albistegi ornitologikoa, Noticiario ornitológico — Etiketak: Albistegi ornitologikoa, Ataria, aves, bioaniztasuna, Ingurumen hezkuntza @eu, naturaleza, Salburua — CEA — 31 urria 2018 10:57\nHotz-boladak erdi-erdian harrapatu gaitu, ipar-haizea eta euri sendoa (nahiz eta tarteka), baina, hala ere, abiatu gara gaur ere Los Fresnos behatokira, non ezohiko hegaztiren bat ere ikusi ahal izan dugun. Ipar haizeak 21 km/h-tik gorako ufadak jo izan ditu. Tenperaturak, berriz, 1 ºC-ko minimoaren eta 7ºC-ko maximoaren artean ibili dira. Geihago…


Krisiaren hiztegia | El Diario Vasco\nJAVIER ROJO Sábado, 9 septiembre 2017, 10:04\nMiren Garatek azken urte hauetan murgilduta egon garen krisiaren kronika idatzi du 'Ekaitzaren zipriztinak' izenburua duen idazlan honetan. Kronika hau aurrera eramateko alde batera utzi du planteamendu orokorrak edota ikuspegi historikoa, eta ardatz moduan krisia pairatu duten pertsona arruntak erabili ditu. Hori lortzeko idazleak hogei hitzez osaturiko zerrenda moduko bat planteatu du, krisiarekin zerikusia izan dezaketen hogei ideia edo kontzeptu isla-tzen duen hiztegia osatuz. Eta ideia bakoitzaren inguruan lekukotasun bat eskaintzen da, non egoera jasaten dutenek bere esperientzia pertsonalak eskaintzen dituzten. Lehen eskuko testigantza, beraz, agertzen zaigu. Ikuspuntu hau dateke ziur aski, liburu honek irakurleari eskaintzen dion osagairik interesgarriena. Azken urte hauetan ekonomian-eta gertatu dena azaltzeko datu hotzak baizik islatzen ez dituzten estatistiketan agertzen dena deskribatu beharrean, krisiak pertsonen ikuspuntutik zer esan nahi duen erakusten du. Izan ere, nekatuta gaude makroekonomiaz-eta denetariko ideiak entzuten, makroekonomiaren ondorio pertsonalak ahazten diren bitartean. Arreta puntu aldaketa honek arazoen benetako dimentsioa erakusten du.\nLekukotasun bakoitzaren ondoren, non izen-abizenekin lehenengo pertsonan hitz egiten zaigun, Garatek erreportaje moduko testua plazaratzen du gaia argi-tzeko. Hiztegitxoan, besteak beste, honelako hitzak aurki ditzakegu: atzerria, nekazaritza, osasuna... Liburuan ez da krisiaren arrazoietan sakontzen, idazlanean batez ere haren ondorioak plazaratzen baitira, eta alde horretatik begiratuta ez du gertatu dena sakonki azaltzeko asmorik. Egia da Euskal Herrian krisialdiak ez duela jo beste leku batzuetan bezain gogor eta, bestalde, batek inpresioa dauka oroimena duen momentutik beti bizi izan garela amaigabeko krisialdian. Baina begi aurrean jarri digun irudiak erakusten du zer gertatu den azken urteotan. Nire ustez, idazlanak gauza bat besterik ez du falta: hi-tzaurre historiko labur bat.\nPerfiles de creadores '1, 2, 3, hipnotízame' triunfa en la noche del viernes


Irekia Eusko Jaurlaritza - Gobierno Vasco :: Nekane Murga: "ariketa, elikadura osasungarria eta ohitura osasungarriak dira osasuna zaintzeko errezetarik onena"\nNekane Murga: "ariketa, elikadura…\ngetxo_oinez_bizi_01.jpg Iturria: Irekia\ngetxo_oinez_bizi_03.jpg Iturria: Irekia\ngetxo_oinez_bizi_02.jpg Iturria: Irekia\n“GETXOTIK OINEZ BIZI”, VII. EDIZIOA\nAriketa fisikoa, elikadura osasungarria eta bizi-ohitura osasungarriak osasunerako neurri onenak dira, Nekane Murga Eusko Jaurlaritzako Osasun sailburuak esan duenez. Sailburuak, gaur goizean, Getxotik Oinez Biziren VII. edizioan parte hartu du; herri-paseo bat da eta urtero egiten da Bizkaiko udalerrian, Jarduera Fisikoaren Mundu Egunean (apirilaren 6a) eta Osasunaren Mundu Egunean, gaur, igandean, apirilaren 7an.\nIbilbidea jai-giroan egin da eta ibilbidea bera amaitzean, Nekane Murgak esan du jarduera fisikoa erregulartasunez egiteak, pertsona bakoitzera egokitutako intentsitatearekin, zenbait gaixotasun jasateko arriskua murrizten duela, besteak beste: kardiopatiak eta istripu kardiobaskularrak, II. motako diabetesa, hipertentsio arteriala, enboliak, koloneko eta bularretako minbizia eta nahasmendu mentalak.\nHerritarrek beren osasunean gero eta inplikatuago egotea positiboki balioetsi arren, sailburuak esan du oraindik bide luzea dagoela egiteko. Euskadin, helduen heren batek baino ez du egiten ariketa fisiko nahikoa, osasun-egoera onean egoteko beste. Errealitate hori hobetzea 2013-2020 Euskal Osasun Planean aurreikusten dugun helburuetako bat da, hain zuzen ere.\nHorretarako, eta Mugiment jarduera fisikoa sustatzeko proiektuaren esparruan, paseo osasungarriez gainera –gero eta euskal udalerri gehiagotan egiten dira–, beste ekimen batzuk ere dira azpimarratzekoak, besteak beste: Mugieragin, osasun- eta kirol-arloko profesionalak jarduera fisikoaren agente sustatzaile gisa inplikatzeko eta zenbait udalerritan jarduera fisikoan orientatzeko zerbitzuak bultzatzeko; Aktibatu, Gomendatu Osasuna - online prestakuntza-programa, lehen mailako arretarako taldeetako profesional sanitarioei zuzenduta (Erizaintza eta Medikuntza); edo Mugibili, herritarrei zuzendua, oro har, ibiltzeko jarduera sustatzeko.\nIldo beretik, pasa den otsailean, Osasun Sailak Euskadin Haurren Obesitatea Prebenitzeko SANO Estrategia aurkeztu zuen, jarduera fisikoa eta elikadura osasungarria sustatzeko, eta hura Eusko Jaurlaritzako Osasun Sailak 2018an abian jarri zuen Euskadin Elikadura Osasungarrirako Ekimenen Planarekin dago lotuta.\nOsasun sailburuak Osasunaren Mundu Egunaren testuinguru globala ere aipatu du; aurten, Osasunaren Mundu Erakundeak (OME) osasun-estaldura unibertsalera bideratu du, eta azpimarratu du, gaur egun, milioika pertsonak jarraitzen dutela mundu osoan osasun-arreta jasotzeko funtsezko eskubideaz gabetuta.


Kataluniako Kontsumo Agentziak 600.000 euroko zigorra ezar diezaieke airelinea batzuei, El Prat enpresaren gorabeherengatik. | Consumer\nKataluniako Kontsumo Agentziak 600.000 euroko zigorra ezar diezaieke airelinea batzuei, El Prat enpresaren gorabeherengatik.\nEntitate honek 369 erreklamazio formal jaso ditu, AENAk eta Iberiak 17.000 baino gehiago.\nKataluniako Kontsumo Agentziak (ACC) ez du baztertzen zenbait hegazkin-konpainiari 600.000 eurorainoko isuna jartzea, uztailaren 28an El Prateko aireportuak jasandako langabezian bidaiariari arreta emateko Europako araudia ez betetzeagatik. Oraingoz, erabiltzaileek eta konpainiek bidalitako informazioa aztertzen ari da, ez-betetzeen eragina baloratzeko.\n“Seguru konpainia batzuek ez dutela araudia bete, ez bidaiari guztiekin, baina bai batzuekin, kexak iritsi zaizkigulako”, azaldu du gaur Enric Aloy ACCko zuzendariak, eta esan du zehapen-espedienteen azken zenbatekoa kaltetutakoen kopuruaren araberakoa izango dela, besteak beste.\nUztailaren 28tik abuztuaren 16ra bitartean, Kataluniako Kontsumo Agentziak 369 erreklamazio formal erregistratu ditu, Espainiako Aireportuetara eta Aireko Nabigaziora (AENA) eta Iberiara bidalitakoei gehituta 17.000 baino gehiago. Gainera, Generalitateak 3.700 kontsulta jaso ditu aurrez aurre, telefonoz eta posta elektronikoz.\nErreklamazio horietako askok alderdi bat baino gehiago dute. %50ek hegaldiak bertan behera uzteko eskatzen dute; %43,5ek ekipajea galdu edo hondatzeagatik, eta %40,8k kalte-galerak. Halaber,% 10,2k asistentzia falta eta% 6,8k oporrak galtzea barne hartzen ditu.\nErabiltzaileen kontsultak eta erreklamazioak jasotzen ari diren bulego eta telefonoez gain, eguneratzen ari den webgune hau prestatu du Generalitateak, informazioa eta erreklamazio-eredua barne.\n200.000 informazio-diptiko ere argitaratu ditu, bidaiarien eskubideak eta nola eta non erreklamatu jakiteko, hiru hizkuntzatan (katalana, gaztelania eta ingelesa). Diptiko horiek jendearen eskura daude bidaia-agentzietan eta turismo-bulegoetan, herritarren arretarako bulegoetan eta ACCn.\nerreklamazioak euro katalana kontsumitzeak zigortu egin dezake Kataluniako kontsumo-agentzia prat-eu


Asier Osinaga: "Erronka izan da orientazio proba antolatzea" - Oñati - Goiena.eus\nAsier Osinaga: "Erronka izan da orientazio proba antolatzea"\nXabier Urtzelai 2022-05-08 17:32\nGipuzkoako Orientazio Liga herrikoiko bosgarren proba jokatu dute gaur Oñatiko kaleetan, eta haurren kategorian 120 neska-mutikok hartu dute esku, eta helduenean beste 100 lagunek. Pozik, eta lasaitua hartuta zegoen Asier Osinaga proba amaieran: "Mapak egiten berria naiz eta erronka izan da. Bestalde, informatikak ere pisua du halako probetan... Egia esan, maratoia errazago egingo nuke", adierazi du umorez.\nGipuzkoako Orientazio Taldeko kideek antolatuta egin dute proba Oñatin, San Migel jaien barruan. Eta, antolatzaileak gustura geratu dira emaitzarekin: "Arduratuta egon gara, ea mapa ondo zegoen, ea aukeratutako lekuak eta ibilbideak egokiak ziren, balizak, informatika kontuak... Baina bai, jendea pozik geratu da eta ez zaigu inor haserre etorri, horrenbestez, oso pozik geratu gara", adierazi du Asier Osinagak proba amaieran. Izan ere, leku askotatik etorritako koadrila polita batu da Oñatin: "Egia da nagusien mailan Urbasan ere beste orientazio proba bat antolatu dutela, eta beste batzuk hara joan dira. Urbasa, gainera, paradisua da halako probetarako, baina asko dira Oñatira etorri direnak".\nEskola kirolaren baitan maila txikietako 130 neska-mutikok hartu dute esku orientazio proban, gehienak binaka ibili dira eta nagusien mailan 100 lagunek hartu dute esku. "Familien kategoria ere bazegoen, guztira 10-12 familiek hartu dute esku".


Kanten kantoia - Gauez kalean ibiltzeko beldurra\nGauez kalean ibiltzeko beldurra Pasai Donibanen bakailaoa deskargatzen aritu zen garaian, Lezotik oinez joaten zen hara, gauez. Bidean, ez zegoen farolik, eta beldur galanta pasatzen zuen orduan: izan ere, Sakamantekasek mutil koskorrak eramaten zituela esaten zuten zaharrek.\nHizlaria(k): Joxe Zumeta Jaunarena (1937)\nPasai Donibanen bakailaoa deskargatzen aritu zen garaian, Lezotik oinez joaten zen hara, gauez. Bidean, ez zegoen farolik, eta beldur galanta pasatzen zuen orduan: izan ere, Sakamantekasek mutil koskorrak eramaten zituela esaten zuten zaharrek.\nInformazio gehiago: Gauez kalean ibiltzeko beldurra


Praktikatu eta bizi! | danbolin\nJoan den igandean Praktikatu-ko lagunek antolatutako ibilaldian parte hartu genuen, Flysch-etan barrena ibili ginen eguraldi eta umore ona lagun!\nAEK-ren Praktikatu zerbitzuak Mintzalagun programaz gain, Kirola eta Natura izeneko ekimena du abian, haren baitan Euskal Herri osoko txokoak ezagutzeko aukera paregabea izaten da: orientazio saioak, ibilbide gidatuak, haitzuloetara bisitak… denetik egiteko aukera paregabea eskaintzen du, eta, nola ez, hori guztia euskaraz!\nIkasturteko nekeak eta tenperatura altuek utziko ez zutela uste izan arren, iganderako termometroek behera eginda, eguraldi bikaina eta giro zoragarria izan genituen. Itziarko Itxaspetik abiatuta 9 km inguruko ibilbide zirkularra osatu genuen Bizkaitik eta Gipuzkoatik etorritako 45 lagun inguruk. Goizeko ibilaldiko argazki gehiago lotura honetan.\nGainera, mendi buelta egin eta etxera tripa hutsik joatea triste samarra denez, handik bazkaltzera joan ginen Zestoako ikasle eta irakasle taldetxo bat. Indarrak hartu bitartean, kontu-kontari mingaina ederki astindu genuen, euskaraz nahiz gazteleraz egiten ditugun hanka-sartzeak tarteko barrea izan zen protagonista, baina maitasun kontuek ere, ia beti bezala, izan zuten beren tartetxoa. Bazkariak ere ez zuen aitzakiarik; eskerrik asko, Gotzone, etxean bezala hartzeagatik! Ederki ikasi dugu zure txipiroienganainoko bidea!\nEguna osatzeko, Iraetako baratze-parkea bisitatu genuen, ikasleak irakasle aritu ziren orduan, bakoitzak zer zuen azalduz, eta ekarri aholkuak emanez ere bai! Bejondeizuela!\nIkasturtea amaitzear dago, eta udan atseden hartuko dugu euskara eskoletatik, baina datorren irailean indartsu ekingo diogu berriro ikasturteari! Zuek zalantzan bazaudete, zatozte gurekin, euskara ikasteaz gain, beste ekintza askoren artean, horrelako egun-pasa ederrak ere egiten ditugu eta! Orain da aurrematrikula egiteko sasoia, ekainaren 30era arte egongo da zabalik.\nInformazio gehiagorako, deitu edo idatzi 670 420 048 telefonora, edo zestoa@aek.eus helbidera.\nPrevious Article Hondarrezko eskulturak egiteko beste tailer bat antolatu du Udalak\nNext Article 'Pirinioetako bidea' egitasmoa aurkeztuko dute asteazkenean Alonderon\n· Ekaina 2022 (1)· Maiatza 2022 (1)· Apirila 2022 (1)· Martxoa 2022 (3)· Otsaila 2022 (2)· Urtarrila 2022 (1)· Abendua 2021 (1)· Azaroa 2021 (1)· Urria 2021 (1)· Iraila 2021 (4)· Abuztua 2021 (0)· Uztaila 2021 (0)


HUBSPOT CRM: Kudeatu zure bezeroak, harremanak eta negozioak (ONLINEKO WEBINARRA) - Euskadi+innova\nHUBSPOT CRM: Kudeatu zure bezeroak, harremanak eta negozioak (ONLINEKO WEBINARRA)\n2021/11/11: Onlineko Webinarra\nZure negozio aukerak kontrolatu nahi dituzu? Hubspot CRM tresna erraz eta doanekoa da, eta bezeroak eta harremanak ezin hobeto kudeatzeko aukera emango digu. Hubspot CRMrekin bezeroekin edo bezerogaiekin egin dituzun interakzio eta harreman guztien jarraipena egin ahal izango duzu. Horrenbestez, transakzioak bere etapa bakoitzean monitorizatu ahal izango dituzu: harremana egiten duzunetik salmenta gauzatzen den arte. Horrenbestez, leku bakar batetik, enpresen profil komertzial guztiak sintonian egotea lortuko duzu.\nIkastaro ezin hobea da euren informazio komertzial guztia eraginkortasunez kudeatzen hasi nahi duten enpresa txiki edo autonomoentzat.\nHubspot CRMren bitartez, gure negozioak bezeroen eta harremanen datu bat bat eduki ahal izango du, harremanak zehatz-mehatz deskribatzeko, enpresa barruan ardura komertziala duen edonork informazio hori zuzenean eskuratzeko. Horrekin guztiarekin kontrolatu ahal izango ditugu aurkeztutako proposamenak edo eskaintzak, kontsumoen historikoa eta ezarritako harremanak. Horrela, gure bezeroak ezagutu eta bereizi ahal izango ditugu, beraien arreta hobetu eta negozio aukera berriak aurkitu.\n•\tZer da CRM bat eta zertarako balio du\n•\tHubspot-ek eskaintzen dituen soluzioak (Marketina eta CRM -CRMn zentratuko gara)\n•\tHubspot-eko alta eta erregistroa\n•\tAginte panelaren gaineko informazio garrantzitsua\n•\tPrestakuntzaren informazioa: enpresak eta harremanak\n•\tCRMren konfigurazioa: Deals edo negozioa, Tasks edo zeregin komertzialak\n•\tSalmenta tresnak\n•\tNola kudeatu ezin hobeto zure bezero eta harremanekiko bilerak\nOrdutegia: 09:30 - 11:30 tara


Errehabilitazio efiziente eta adimendunari buruzko tailerra Errenterian\nUrtarrilaren 21ean Reina aretoan 19: 00etatik 20: 00etara izango den tailerraren asmoa da laguntzen, diru-laguntzen eta araudien berri ematea, auzotarren komunitateei erabakiak hartzen lagunduko dien metodologia azaltzea eta Oarso HIRU-R enpresa-ekimena aurkeztea.\nJabekideen elkarteak birgaitzearen aldeko apustua egiten ari dira beren barne-erosotasuna hobetzeko eta beren etxeetako energia-faktura murrizteko, baina askotan prezioa lehenesten ari dira, behar horiei erantzun eraginkorra eman ordez.\nBestalde, irtenbideak kudeatzea eta aukeratzea konplexua da, eta erabakiak hartzeak gatazkak eta tentsioak sortzen ditu. Erabaki horiek kudeatzen ari direnean, energia eta konfortari lotutako irtenbideak bigarren maila batean geratzen dira.\nBirgaitze energetiko bat egiteko unea egokia da ezarpen aurreratuagoak egiteko aukera pasatzen uzteak inoiz ezarri ezin izatea ekar dezake. Aldamioak, baimenak edo lizentziak erabiltzeak kostuak merkatzen ditu, eta energia berriztagarrien edo teknologikoen sistemen instalazioa optimizatzea ahalbidetuko luke. Trantsizio energetikoari buruzko arau-aldaketak eraginkortasunean inbertsioak bultzatzen ari dira, eta jabekideen elkarteek ezin dute aukera hori pasatzen utzi edo ez lukete pasatzen utzi behar.\nOarso HIRU-R proiektua\nOarso HIRU-R taldea Oarsoaldea eskualdeko enpresa talde batek osatzen du. Enpresa horiek zerbitzu integralak garatzeko batu dira, kontsumoak monitorizatzetik hasi eta fatxadak eta estalkiak isolatzeraino, fotovoltaikoa, eskari elektrikoaren kudeaketa, familien ahalduntze energetikoa edo ibilgailu elektrikoen karga barne.\nEskualdeko bost enpresak osatzen dute taldea, eta 70 langile baino gehiagorekin, irtenbide integrala eskaini nahi dute, eta irtenbide eraginkorrak bilatu eta ezartzeko laguntza ere bai.\nHasiera batean, Oarso HIRU-R enpresa-taldeak plan bat jarri du abian birgaitzearen kudeatzailearen figura bultzatzeko, Oarsoaldea eskualdeko finken jabeei eta administratzaileei erabakiak hartzen laguntzeko.\nEra berean, birgaitze-prozesuetan eta garaje komunitarioetan ibilgailu elektrikoak kargatzeko soluzioetan fotovoltaikoa sartzeko aurreinstalazioak sartzeko betebeharra bultzatu nahi dute.\nOarso HIRU-R proiektuaren tailerra Errenterian\nTailerra urtarrilaren 21ean izango da, Errenteriako Reina aretoan, 19: 00etatik 20: 00etara, eta honako helburu hauek ditu: jabeen komunitateak birgaitzeko gaur egungo laguntzen, diru-laguntzen eta araudien berri ematea, komunitateei birgaitze-prozesuetarako erabakirik egokienak hartzen lagunduko dien metodologia azaltzea eta eskualdeko hainbat enpresak bat egin duten Oarso HIRU-R enpresa-ekimena aurkeztea. Komunitateen birgaitzearen arloko konponbideen zerbitzu integrala eskaintzeko Bertaratzea librea eta doakoa da edukiera bete arte.\nBertaratzea librea eta doakoa da edukiera bete arte.\nTailer hori helburu berarekin egingo da Oarsoaldeko udalerrietan, data eta kokaleku hauetan:\nLezo: 2020ko urtarrilaren 23a. Kultur Etxea\nOiartzun: 2020ko urtarrilaren 28a. Udaleko pleno aretoan\nPasaia: 2020ko otsailaren 4a. Pasai Donibaneko Kulturgunean, Komunikazio aretoa.


Banderen Siziliako: deskribapena, historia eta sinbolismoaren\nEuropako estatu mendeetan gailu aldaketa ugari jasan. Border mugitu, herrialde batzuetan desagertu, ez ziren beste batzuk. gertakari horien oihartzunak orain estatu eta eskualde trappings ofizialak ikus daiteke. Demagun aztertu arretaz en Siziliako bandera.\nzapi Lehenengo begiradan interes da. Izan ere, uharte bandera aplikatu irudi oso bitxiak, esentzia historian datza. Baina gu guztiak ordena.\nSiziliako bandera: deskribapena\nNoiz pankartak ikasten, arreta xehetasun guztiei. Eta jarraitu egingo dugu. Siziliako bandera (goiko irudian) bi gorri eta horia zatituz panel koloreak ditu diagonalki. dagozkien hiria, Palermo eta Corleone eskualdean kokatzen dira. Haien beren denbora biztanle erresistentzia antolatzeko epaia Anjou Siziliako etxera.\ninteresgarrienak oihal erdian irudia da. Triskelion bat deitzen da. Itzulia hitza "triangelu" esan nahi du. Da antzinako greziarren uhartean deiturikoak, lehen aldiz ikusi dute hori sinesten. beheko forma, forma geometriko baten antza jo dute.\nSiziliako bandera pertsonaia mitologikoak konexio argi erakutsiz eta sakona erro historikoak ditu. Triskelion antza Medusa. Seguruenik, egileek erabaki zapi mitikoa irudia erabiltzeko, sinbolikoki ezaugarritu eskualdean.\nSiziliako bandera itxura for Gizon modernoa da oso exotikoa dela eta erdian ikusten dituzun karaktereak. Emakume honek bere burua, eta bertatik hiru hankak eta belarriak protrudes. Elementu bakoitzak bere espedientea propioa du. Guztion ensemble bakar bat sortzen dute, sarearen lurralde honen historia nahiko konplikatuak agerian utziz.\nSiziliako aspaldi bizilagunak mokadurik zaporetsua izan da, gertu eta urrun. Ugariak aldiz saiatu uharteko konkistatzeko edo ostalari beste eskainiko. Ekitaldi horiek guztiak beren arrastoa utzi dute mundu eskualde honetako biztanleriaren gainean. odolez gogoa Pertsonak beren lurrak babesteko oldarkorra mundu osoko. zentzu hori oihal ikur zentrala bat eginez. Hankak, itsastea arraro zuzen bere burua, bi modutara dekodetu. Alde batetik, hiru uharteko punta ordezkatzen dute. Hala ere, ikertzaile batzuek, hauek ikusteko eguzki izpiak gisa. One formulazio bakoitzaren ados daiteke.\nSiziliako bandera: historia\nBeste inora joan aurretik, ikus ditzagun zati hori eskualde honetako biztanleek eraman behar izan dute.\nSiziliako antzinatik jotzen zen Italiako bazter gehien eguzkitsu eta emankorra. Hemen, jendea nekazaritzan diharduten, landatutako fruta-arbolak, aberatsa uzta bildu da. aberastasuna natural honek etengabeko erasoak kausa izan zen. Inguruko lurrak ezin izan dute, beraz, eskuzabal, jendea, gosez leku erosoago bat, non bila "elikatu, hobeto".\nBide batez, ezer ordutik aldatu egin da. 1268 tik lurraldeko agintari Karl Anzhuysky, Frantziako erregearen anaia. zapalduak tokiko gizon hau, antolatuta odoltsua Showdown eta terrible zerga. Arau honek bi hiri biztanleek antolatutako altxamendu bat ekarri zuen. 1282an Siziliako, eta horrek hau prototipoa da lehen bandera onartu dute.\nmatxinatuen motibazioa zapi islatzen zen\nLive betirako oso zaila lapurreta mehatxupean dago. Baina Sicilians proportzioa zen ari da. Pertsonak inbaditzaile babes bila. Ideia hau aplikazioaren oinarri pole bat da Medusa buru Gorgon. pertsonaia mitologikoak Hau izan zen ustezko biztanleria babesteko, eta pertsona inspiratzen etsaiak ugari aurka borrokatzeko.\nBaikortasuna hiru hankak eta belarriak gehitu dute. Jende gogorarazi dute euren herrialde horretan aberatsa, eskuzabal eta emankorra da. Ezten - aletegien du seinale, eta hankak, dagoeneko aipatu, adierazi leuna eguzkia. Guztion ikurrak etsaiak diren egoiliarren love beren lur eta prest da borrokak dira erakusten duen konfigurazio bat sortzeko. Gainera, pentsatu zen bezala ez lukete edozein eraso jasaten.\nMedusa, mitoa arabera, neska eder bat, heriotza zaharrenaren Fork itsaso baten alaba bakarra izan zen. ilea ederrez ezaguna zen, gorputzean zehar nagusiak, hala nola, mendiko ur-jauzi baten ondorioz. Behin Poseidon zuen bekatu egin Atenearen tenplua ere, zer angered nebozhitelnitsu du. Zigorra jarraian berehala. Athena aktibatuta harroputz neska terrible munstro bat, eta bere ile - harrotasun - the sizzling suge batean. Gainera, nork planteatu bere begi edonork, gero harkaitz bihurtu da.\nAdos, mendekua jainkosa oso bortitza eta sofistikatua zen. Baina Siziliako biztanle, Medusa gaitasuna bezalako etsaiak lan egiteko. bere irudia jarri zuten bere pankarta armak boterea eta ordainsari ezinbestekotasuna ikur gisa. Bide batez, mitoa terrible Diva heriotza bera amaitu zen. Pertsiarren, ispilu ezkutu bat eskuan garaitu zuen. maitagarri baten buruan Atenas sustatutakoa (hau da, bularra) jartzen zen. She jotzen zen mendeku arma zoragarria.\nSiziliako bandera ikasi dugu. Zer esan nahi duzu Gizon modernoa for? Gaurko herritarrek ez dute uste mitoak, baina beren arbasoen omenez. Ikur pankarta, xedea nor bizi zen duela mende asko horietako zatiki astuna uharteko biztanleek gogorarazteko orrian. Emankorrak lur - hau da, zoriona, eta, aldi berean erantzukizuna. Egungo bandera forma 2000an onartu zen. Ofizialki, emakumearen buru ezer mitikoaren Diva egin du, marrazten guztiak harria da.\nTriskelion gizartean aberastasuna, eskuzabaltasuna eta Italiako eskualde autonomoa ostalaritza ideia itzultzen. Hala ere, nonbait, sakon-pertsona bakoitzak sentitzen eta planteatzen antzinako elezahar batek mehatxua. Eta uharteko biztanleek ez argudiatzeko. Dute, arbasoen antzera, nahi beren lurrak babesteko eraso eta suntsitzea.\nBorder - Zer da hau? esanahia\nEgoera, haien kontzeptua eta sailkapena funtzioak. Errusiako estatuko funtzio\nAktibo finkoen Martxan\nEpaulettes fiskal: insignia\nIrtenbidea "Fukortsin": egitura, ezaugarriak, adierazpenak\nIrgiz - Samara eta Saratov eskualdeetan River. Deskribapena, aisialdirako eta arrantza\nSquare iltzeak - edertasuna eta estiloa estandarra\nDroga 'Mydocalm'. Argibideak eta contraindications, bigarren mailako efektuak\nBerchikul - Lake Kemerovo eskualdean. urtegiaren, argazkiak propietate berezia deskribapena\nGreat White Pyramid Txinako: misteriotsua gertaerak\nMuscle osteochondrosis ere relaxants\nSelenium - zer da? Elementu kimikoa selenioa da. Selenioa aplikatzea\nDell Inspiron 5547 koadernoa: deskribapena, zehaztapenak, berrikuspen


Ildo bizkar: Tontor luzeetan altxatako lurra.\nSinonimoak: Muino bizkar, Munto, Ildarte\nIlgora: Ilargiak bere orbita egunetik egunera gero eta gorago egiten duen aldia.\nIlintia: Lastodunen familiakoetan (garia, artoa...) onddoek sortutako gaitza. Buruko alearen gainean hauts beltzazka agertzen da. Esaerak hala dio: “ilindi urte, gari urte”.\nIlintiak jo: Ilintiaren gaitzak eraso.\nIlzahar: Egunetik egunera ilargia gero eta txikiagoa ikusten dugun aldia, ilbetetik ilberrira artekoa.\nInaurkin: Ihartutako garoa edo zarbak. Landareen tartean jartzeko erabiltzen den edozein hondakin organiko (orbela, txirbila...).\nInausi: 1.- Helburu jakin batekin landarearen zati bat moztu: forma aldatzeko, fruitu gehiago emateko, hazkundea eragozteko, bideratzeko...\n2.- Arbola baten adarrak inausten dira, bera hustu eta pikorra lurrera botatzeko.Saldiasen. Sinonimoa: astindu.\nSinonimoak: Kimatu, Mugarrotu\nIntsektizida: Intsektuak atzeratzen edo akabatzen dituena.\nInurritegi: Inurrien habia. Lur gainera azaltzen duena, inurri tontorra.\nIpular: Sailaren ertzetan landu gabe geratzen den zatia. Bertaratzeko, tresnak inguratzeko, hesiak jartzeko, etab. erabiltzen da.\nSinonimoak: Ipularra, Bazterki\nIpurdia: Landarearen lur gaineko zatiaren beheko barrena, lurretik sortzen den tokia.\nIrakin: Simaurrak ontze bidean izaten dituen aldaketa fisiko-kimikoen multzoa.\nIrakina: Landareei laguntzeko prestakina.\nIrauli: Lanabesen batekin (laia, lauhortza, hondeaitzurra edo labaki-aitzurra, aitzurra, goldea...) lurraren goiko aldea (arrabete inguru) azpikoz gora jarri.\nIraunkor: Urte asko bizitzen den landarea eta uzta bat baino gehiago ematen duena.\nItsatsi: Aldatutako landareak, belaundutako adarrak edo aldaxkak lurrari heldu, sustrai berriak bota eta hazten hasi. Txertatutako adarrak edo begiak mentuoinari heldu.\nIzerdi: Landarean gora eta behera dabilen likidoa. Izerdi gordina sustraietatik hostoetaruntz. Izerdi landua Hostoetatik sustraietaruntz\nIzerdi gordin: Landareak lurretik hartzen duena. Hostoetarantz igotzen da, sustraietatik hostoetara. Han argiaren bidez onduko du landareak.\nSinonimoak: Izerdi landugabe\nIzerdi ondu: Hostoetan landu eta landarea elikatuko duena. Beherantz jaisten du, hostoetatik sustraietara. Landarea elikatzen duena. Soberakinek erreserbak osatuko dituzte.\nSinonimoak: Izerdi landu\nIzotz beltza: Airean ur lurrundu gutxi dagoenean gertatzen da: ez da izotz zuririk ikusiko, baina, hotzaren eraginez, landare barruko izerdia izoztu egiten da, landarea barrutik lehertuz eta hondatuz; epeltzen hasten denean landarea suntsituta agertuko da, beltz-beltza.\nIzotz zuria: Airean dagoen hezetasuna handia denean sortzen da. Lurrunduta dagoen hezetasun hori bera landarearen gainean pausatu eta izoztu egiten da. Landarean izotz kristalak ikusiko ditugu, zuri-zuri. Ihintza izozten dela esan daiteke.\nIzotza: Gau oskarbietan, tenperatura jaitsieraren eraginez asko hozten duenean, landareen eta lurraren gainean izotz bihurtuta pausatzen den aireko hezetasuna. Zuriak eta beltzak izaten dira.\nSinonimoak: Jela, Horma, Karroina, Leia\nJorratu: Aitzurrarekin lurra harrotuz, nahi ez ditugun landareak zain eta guzti atera. Lurra gorri uzten da. Maiz, batera egiten dira jorratu eta komeni den landarea lurreztatu.\nKarandu, karanketan: Aletu hitzaren sinonimoa da karandu.\nArtua, baba baltzak, idarrak, karanketan dira.\nKare: Kareharriaren kaltzio karbonatoa erreaz sortutako kaltzio oxidoa (kare bizia) edo kaltzio hidroxidoa (kare hila).\nSinonimoak: Galtzin, Latsun, Gisu


Urmeneta: nire kontaera\nAurtengo Nafarroako sari bidegabeak sortu harrabotsen haritik, argi dago zer garai duten amets oraindik ere nafar gobernuan dirautenek: frankismoa. Asmo bat zerabilten gogoan: garai politiko hura Huarteren bidez goraipatu eta frankismoaren zauri eta min irekietan piko egitea, eta gibel-asmo bat ere bai: Urmenetaren bitartez dena goitik behera nahastu eta bazterrak ederki inarrostea.\nMiguel Javier Urmenetari buruz batik bat nabarmendu da 1936ko gerrara eta “dibisio urdinera” boluntario joan izana, aipatu gabe bietan ere heriotza-mehatxua izan zela tartean, gerrara “boluntario” abiatu aitzinetik. Gero, goi-karrera militarra egin zuen, Iruñeko alkate izan zen, baita Nafarroako Diputazioko diputatu ere. Gaizki eginak aski eta sobra aipatu zaizkio azken asteotan; ez, ordea, adibidez, bere domina eta sari militarrei uko egin izana.\nUrmeneta, halaber, bestelako lan batean nabarmendu zen, hots, euskara eta euskaldunak duintzearen aldeko lanean. Izan ere, besteak beste Urmenetaren ahaleginari esker, Euskararen Aldeko Saila (sic) sortu zen Diputazio barruan 1957an, atzeraka etengabean ari zen euskararen alde zerbait egiteko, garai hartako zirrikitu meharrak baliatuz. Bizirik zirauten gerra aurreko nafar euskaltzaleak ere pozez bildu ziren ekimen berriaren inguruan, belaunaldi berri batekin batera, garai hartako indar politikoek (klandestinitatean zihardutenek) onarturik. Handik aurrera, besteak beste, euskal jaialdiak, bertsolari txapelketak, ikastolak, euskarazko aldizkaria eta euskal haurrentzako sariak antolatu zituzten. Urmenetak, izan ere, hauxe erran zien Saileko arduradunei: “Haurrak euskarara erakarri behar ditugu; haurrekin batera gurasoak etorriko dira, eta haurrak euskararen inguruan mantentzen baditugu, gure hizkuntzak etorkizuna izanen du”. Ondoren, 60ko hamarkadan, beste belaunaldi gazte bat lotu zitzaion ekimenari, horien artean azken 35 urte honetako euskalgintzan eragile nabarmenetako batzuk izanikoak edo oraindik ere badirenak. Bada, ekimen horren babesle nagusia, isilean, dela Diputazio barruko beste batzuen iritzien kontra, dela garaian garaiko gobernadorearen kontra, Urmeneta izan zen.\nHortxe dago, beraz, gure iragan hurbila, guztiz ezezaguna; ez da historia ofizialean kontatzen, ezta historia ofizialaren kontrako kontaera ofizialean ere.


Dendan jasotzeaclick and car | Lagundu | El Corte Inglés\n8 gaiak atal honetan\nZer da Dendan jasotzea/Click & Car zerbitzua\nDendan jasotzea/Click & Car zerbitzuari esker, online eskaera bat ondoen datorkizun dendan jaso dezakezu. Dendan jasotzea/Click & Car zerbitzuarekin 2 aukera dituzu eskaera jasotzeko, hobekien datorkizuna hauta dezazun:\n- Dendan jasotzea/Click&Car: Jaso zure eskaera DOAN zuk nahi duzun merkataritza-gunean.\n- SuperCor eta beste guneren batean jasotzea: 1 euroren truke, edozein Supercor dendatan jaso dezakezu eskaera.\nZeintzuk dira Dendan jasotzea/Click&Car eskaerak jasotzeko urratsak?\nErosi nahi duzun produktuak Dendan jasotzea / Click&Car aukera badu, produktuan bertan ikusiko duzu nabarmenduta eta erosketa prozesuaren lehen urratsean ere bai.\nDendan jasotzea/ Click & Car zerbitzuarekin 2 aukera dituzu eskaera jasotzeko, hobekien datorkizuna hauta dezazun:\n- Dendan jasotzea / Click&Car: Jaso zure eskaera DOAN zuk nahi duzun merkataritza-gunean.\nOndoen datorkizun aukera hautatzen duzunean, izapidetu eskaera eta aukeratu jasotzeko gune bat erabilgarri daudenen artean.\nPosta elektronikoz eta SMS bidez (bigarren hau nahiago baduzu) jakinaraziko dizugu zure eskaera zein egoeratan dagoen eta noiz joan zaitezkeen hura jasotzera hautatutako entrega-gunera.\nDendan jasotzea/Click&Car eskaera dendako zein tokitan jasoko dut?\nBi aukera dituzu: dagokion sailean/solairuan jasotzea edo denda bakoitzean dauden Dendan jasotzea edo Click & Car guneetan jasotzea (erosketa-karta).\nEskaerak familia desberdinetako produktuak biltzen baditu (adibidez, alkandora bat eta DVD bat), entrega-gunera eramango dugu, bakoitzari dagokion sailetik pasatzeko beharrik izan ez dezazun eta zuretzako erosoagoa izan dadin.\nDendan jasotzea/Click&Car eskaera jasotzeko ordu-tarte zehatz bat erreserbatu ahal dut?\nDendan jasotzea/Click&Car eskaera etxean jasotzeko eguna eta hobekien datorkizun ordu-tartea erreserbatu ahal duzu, betiere ordu-tarte horretan tokirik geratzen bada.\nDendan jasotzea/Click&Car eskaera noiz jasoko dut?\nEskaera merkataritza-gunean jasotzen dudanean, soinean jarri ahal ditut erositako produktuak?\nEskaera barruan dagokion sailean/solairuan jasotzen baduzu, aukera duzu produktuak soinean jartzeko, eta nola ematen dizuten atsegin ez baduzu, unean bertan aldatu edo itzuli ahal dituzu.\nSupercor dendetan eta Correos bulegoetan jaso dudan eskaera bat itzuli ahal dut?\nSupercor dendetan eta Correos bulegoan jasotzeko Click&Collect eskaerak etxera bidaltzen direnak bezalaxe itzul daitezke. Hura itzultzeko, deitu Bezeroaren Arreta Zerbitzura, etxean jaso dezagula eskatzeko; bestela, gure edozein merkataritza-gunetara edota Correos bulegora joan zaitezke, uztailaren 18ko 1246/2008 Errege Dekretuan xedatutakoa betez.\nItzuli ahal dut nire eskaera El Corte Inglés merkataritza-gune batean jaso badut?\nMerkataritza-guneetan jasotzen diren Click&Collect eskaerak, merkataritza-guneetan baino ezin dira itzuli.\nLaguntza gaiak: Dendan jasotzea/Click & Car


KONPOSTELARAKO NIRE BIDEA (eta 5) | elinberri\nKONPOSTELARAKO NIRE BIDEA (eta 5)\n2021. urtarrilak 26 Albisteak, Xerar Urrutia Jorajuria\nCazaldilla de la Cueza – Sahagun, uztailaren 25a.\nSahagunen sartu naiz eta lasaiki ibili naiz gaur. Egia beti xuxen dela bainan liburua idatzia zen bezala ibiltarien autopista da.\nHala ere herrian sartu aintzin bada ermita bat eta barnean sartu naiz, emazte batek errezibitu nau eta kontatu dauzkit herriaren historia guziak. Boluntario bat da, eta erran daut Alfonso VII.ak egindako herria zela bost elizekin eta ermita batekin ere. Zentro etnologiko bat badu ere. Emaztea utzita pasatu naiz ateka baten artean eta bi harri koskor hauek bidaiaren erdia egiten omen dute Garazi eta Santiagoren artean.\nErdia egina pasatu naiz bi zutabe hauen erditik eta bi kilometro eta gero Sahagun herrian sartzen nintzen. Dutxa eta deskantsua. Atsaldean herriaren bisita egin ta berriro farmaziara joan naiz gel berri bat erostera sentitu baitut min ttiki bat oraingoan eskuineko tibian. Ez nuen besterik behar eta farmaziakoak Voltaren Emulgel saldu daut egunero hiru aldiz emateko. bi zangotan emanen dut sarri. Bihar beharko dut forman izan kasik hamar oreneko bidaia izanen dut egiteko. Hop hop hop! bihar gel eta guzti. Orain afaldu eta lo egitera ongi pausatzeko gisan.\nSahagun – Mansilla de las Mulas, uztailaren 26a.\nGaur ostirala egun grisa eta gau hontan euria egin du. Lehen aldikoz anaiak utzi buru-argia erabili dut. Egia da goizeko seietan ez dela argi eta gaur talde polit bat muntatu gira elgarrekin joateko Mansilla de las Mulaseraino. Sei ibiltari gira argiekin buruan eta ematen du Urruñako gaueko desfilean ari girela, jentilen gisa. Aupa! martxa on bat eman dezagun eta hamar orenak aise pasako dira denbora goxo eta fresko bat dugularik gaur.\nHamabitik goiti iduzkia altxatu zauku eta Reliegos herrian gelditu naiz gosaltzeko besteek bidea segitu dutenean. Agurtu gira, giroa ona izan da taldean, umorearekin, agur gaurko konpainia. Herri hontan bilbotar bat ezagutu dut, Juan deitzen da eta berak iaz egin zuen kostako bidaia Hendaiatik Santiagoraino bi hilabetez emanik. Aurten Garazitik hasi da uztailaren lauan. Ez da tipo presatua eta ohartu naiz berarekin bazuela bere botoila arnoa. Erran daut ere atzo kanpoan lo egin zuela bus aterpe barnean egurrezko taula baten gainean. Ni baino azkarragoa da, ez badut lo egiteko ohe normala akabo gaua enetzat. Juan honek maiz arnoa edaten du eta ez da ixiltzen, beti hitz egiten. Bere afera da.\nOngi pausatuta gero joan naiz Juan agurtuta, berak autobusa itxoiten zuen. Agur lagun banoa Mansilla de las Mulaseraino. Reliegos herri hontan ezker-pareta bat ikusi dut bainan geroxoago ere ohartu bazirela beste herri batzuetan Euskal Herritik aparte direnak.\nAtsaldeko hiruetan sartu naiz Mansillas de las Mulas herrian bederatzi ordu eman ta gero. Luzea beti berdina bainan taldetxoari esker pentsatu baino erresagoa izan da. Nahiz eta ez nintzen sobera bero talde batekin gaurko bidaia egiteko, lehen zazpi oren elgarrekin egindakoak ongi pasa dira. Hala ere, azken bi orduak gelditzen zirenak bakarrik egin ditut, nahiago baitut nere erritmoan eta nahi dutanean gelditu, argazki bat hartzeko, ura edateko, jateko eta abar pixka bat salbaia bat bezala. Gaur ongi pausatu eta bihar ikusiko…\nMansillas de las Mulas – Leon, uztailaren 27a.\nEgungo bidaia nahiko erresa izan da Leon herrira arte oren batez euria izan badut ere. Momentu batean gelditu naiz kafe bat hartzeko eta betiko Koreako lagunak ikusi ditut eta agurtu gira. Hor Roueneko neska bat ezagutu dut, hitz egin dugu luzaz bere herritaz. Berak beste bi lagunekin egiten du bidaia bat ingelesa eta bestea italiarra. Carrion de los Condes herritik hasi du Isabelek bere bidaia joan den urtean egina baitzuen Garazitik hasita Carrioneraino. Hitz egiten ginuelarik irlandes haundi azkar bat bi metro pasa bere egurrezko makil haundiarekin sartu da ostatuan eta lehen egunetik ikusi dutalarik bezala “hola” erraiten du eta kitto. Gizon isila da… Euri pixka bat egin du bainan 17° egiten ditu eta holakoetan laster idortzen dira arropak. Leonera\naliatzean urrundik agertzen da katedrala, haundia izan behar da. Pausatu ta gero joango naiz ikustera.\nBiziki ederra da bai kanpotik bai barnetik. Erran behar dut sei euroren truke barneko bisita egin dutala telefonoa belarrian beste jende guziek bezala azalpenak eta katedralaren historia entzunez. Biziki interesanta katedral honen historia. XIII. mendean eraikia estilo gotikokoa eta XX. mende hastapenean berritz antolatua izan dena berrogoita hamar urtez segidan, batimentu osoak arrisku haundia baitzuen lurrera erortzeko. Ainitz eskulturak badira, tindurak eta biziki ederrak diren kristal (beira) eta berin- arrosak, argia sartzen usten dutenek kolore eder batean.\nBai biziki ederra. Begiratuko dut Santiagokoa ere pixka bat konparatzeko…Herri honen parte historikoa ederra da ere, karrika hertsiekin, Erdi Aroko estilokoak baita ere lehengo etxe zaharrak eta palazioak ere. Oso polita parte zahar hau. Gero gainetikoa modernoagoa da herri haundien estilokoa. Ez dut hainbeste maitatu bigarren parte hori. Afaldu ta lo egitera joan naiz.\nLeon – Hospital de Orbigo, uztailaren 28a.\nGaur igandea lasaiki noa beste etaparaino, zazpi ordukoa dena. Virgen del Camino herrian gizon batek kafe bat eskaini daut. Gune ttiki baten azpian proposatzen zituen kafe edo fruituak edo bixkotxak. Nahi zen diru ematen zen kutxa batean elkarte baten alde. Gero berarekin hitz egin ta galdetu daut ia bere Europako mapan puntu gorri bat bilo batekin ezartzen ahal nuen nere herria Urruña jakiteko nun zegoen. Ainitz puntu gorri baziren beste pelegrinek utziak. Gainera ez zen Europako mapa beizik, mundu osokoa bazen ondoan. Bakotxak bere herria apuntatzen ahal zuen…\nGero bidean nintzela gizon bat gurutzatzen dut erdi nigarrez. Galdetu diot ia zer pasatzen zen eta erantzun daut asperturik, gosez, nekatua zela. Zer gertatu zauzu? Orduan erraiten daut Txekoslovakiatik heldu zela, ez diot deus erran ia nungoa zen Txekiakoa edo Eslovakiakoa. Segitu du erranez hiru hilabete ari zela kurritzen egunero oinez, kanpoan lo eginez. I am sorry, I am sorry erdi nigarrez errepikatzen zautan. Erran diot nik hiru aste nituela bakarrik eta ederra izan zela berak egindakoa. Txalo haundi bat zuri gehitu diot. Erran daut ere lanaren truke jan egiten zuela eta hor gose zela. Eskaini diot ogitarteko bat bainan ez zuela hartuko erantzun daut, eskertu daut eta segitu du bere bidea erranez bere etxean sartzen zela. Agurtu gira eta segi, uf! ze abentura beretzat, ze bidea hautatu duena, bere herriaren eskasa izan behar zuen…\nAzkenean zortzi orenez kurrituz Hospital de Orbigon sartu naiz, luzea, luze, luze. Beharrik jendeak gurutzatzen eta ezagutzen direla, bestela holako etapa batek ez daut ezer ekartzen, ez dut uste jende ainitzek maitatu dutela. Ikusi ditut zonbatzuk aintzineko herrian gelditzen bi oren irabaziz. Behar bada hori egin behar nuen bainan egina da eta kitto. Atsalde apalean pausa egin ta gero joango naiz herri hontako erromatar zubi famatua ikustera.\nErraiten dute erromatarren garaiko zubi hau Izarlanda bideko luzeena dela, kilometro batekoa eta XIII. mendean eraikia. Jan eta lo egitera, biharko bidaia lau orenekoa da, laburragoa izanen dena…\nHospital de Orbigo – Astorga, uztailaren 29a.\nGaur lasaiki ibiltzen naiz eta azkenean mendiak ikusten ditut berriro nere inguruan aski urrun badira ere. Goiti-beheiti doa bidea eta lasaitasuna honek gogoetak egiteko denbora ematen daut. Nere haur eta gazteko denboretaz oroitzen naiz eta irri egiten dut. Sentimendu urus eta bete bat sentitzen dut eta noa bidaian irriñoarekin. Oroitzapen onak ditut eta hau da goiz on bat pasatzea. Kasko gainera aliatuta harrizko gurutze xuri bat bada kaminoaren erdian eta hori pasa ta Astorga herria agertzen da zilo batean mendiz inguratua. Laster han izango naiz. Erresuma hau nahiko berdea da aintzineko erresumekin konparatuz, idorrak zirenak eta haatik, hontan haritzak, arto landak, baita behi tropa andanak ikusten dira. Horrek erran nahi du ura badela eta entzun dut hemen Astorgan eta inguruan ainitz iturritxoak bazirela. Ez naiz harritzen zinez aldaketa sentitzen da eta mendiak ere ikusten dira aspaldiko partez.\nOrain herrian sartu naizeno, Gaudi palazioa, katedrala eta guzti bisitatuko ditut. Herri ederra ematen du.\nAtsaldean Gaudi museoa bisitatu dut telefonarekin bost euroren truke. Biziki interesanta da, denetarik ikusten dira, harri zaharrak erromatarren garaikoak, pintura eta eskultura batzuk Migel Anjeloren eraginarekin. Gaudik egin du museo hau zinez bere estiloan berak ez badu bukatu ere. Zinez ikustekoa.\nHerriaren bisita segitu dut, karrika ttikietan ibiliz, denak dendez beteak dira. Herri aberatsa. Txokolatearen herria izanik, ainitz mota txokoleta jastatu ditut txokoleta fabrika berezietan, biziki ona, ez naiz harritzen hainbeste aipatzen dutela herri hontan…\nAstorga – Rabanal del Camino, uztailaren 30a.\nGaur lehen gelditzea Felix ostatuan egin dut, doaike ene aitaren oroitzapenez. Liranja jusa bat edan dut eta martxa. Ingurumena dena berdea dut eta mendiz inguratua naiz. Aldaketa hasten da Leoneko mendietan hurbiltzen ari naizenean.\nRabanel del Camino herrian atsaldeko oren batetan sartu naiz. Herri ttiki bat da bere karrika harriztatuekin. Herri polita eta atsaldean sartu naiz herriko ostatu bakarrean baso baten hartzeko eta hor Benito Lertxundi entzun kantuz irratian eta Gasteizko Xabi ezagutu dut. Euskaraz hitz egin dugu eta erabaki dut hor afaltzea arratsean. Aspaldiko partez, on egiten du euskaraz hitz egitea.\nHauek dira Rabanel del Camino herrian ikusten diren karrikak. Afaldu behar dutan ostatuan El Refugio Hostaria deitzen dena, biziki ederra da, zerbitzari gisakoak dira. Ongi afaldu dut eta lo egitera joan naiz. Toki goxoa eta lasaia, Xabi hor utzirik agurtu dut, berak lanean segitzen eta nik biharko bidaia prestatu beharrik, zazpi ordu irauten duena, mendian mila bostehun metroraino igotzen dena. Arrats guziz bezala oharrak hartzen ditut ene telefonoan berriro idazteko gisan etxera sartuko naizenean.


Nola egiten da soka?\nHemen zaude: Sarrera » Herri aldizkaria » 2003 » martxoa » Nola egiten da soka?\nZezeneko soka mutilek prestatzen dute, Donostiatik ekarrita; Espainian egiten da soka, eta materiala Asia eta Afrikakoa da\nOskar Osinalde eta Aitor Cordoba sokamutilak, soka prestatzen, orain hiru aste.\nHaritz, orain bi urte, zezena atera aurretik, soka ateratzen.\nHaritz eta Oskar, soka biltzen.\nOrain dela hamar urte soka eten egin zen Harzubian, irudian ikusten denez.\nDatu historikoei begiratu bat emanez gero, 1518. urtean jada Azpeitian zezena izaten zela ikus daiteke; sokamuturra, alegia. Baina zezena beti ez da ibili izan sokarekin, libre ere ibili izan delako. Ez oso aspaldi, gainera; izan ere, oraintxe dela hiru bat dozena urte Pelotalekuan ibiltzen zuten zezena, solte, parkean. Kondairak dio gaur egun Ilunpe soziedadea dagoen etxe barrura ere sartu zela behin zezena, Meltxoraren etxeko atea jo adarrarekin, Meltxorak ezagunen bat zelakoan atea ireki eta orduantxe bisita ederra!...\nPelotalekuko ohitura hura, ordea, desagertu zen, eta badira urte ugari sokari lotuta ibiltzen dela zezena sansebastianetan eta Inauterietan. Baina nola egiten da soka?\nFernando Bereziartua Pikua-k urteetan egin izan du soka, eta lehengo urtetik gaur egungo sokamutilek beraiek egiten dute, Udalak kuartel zahar azpian utzitako lo-kalean. �Orain dela bi Xipri Aranberri sokatumil ohiaren baserrira joan ginen taldeko laupabost lagun, soka nola egiten den ikastera. Hiru bat egunean han aritu ginen Xipriren baserrian, Nuarben, trikimailu guztiak ikasi nahian, eta lehengo urtetik guk geuk izan dugu soka prestatzeko ardura�, dio Oskar Osinalde sokamutilak.\nLokala bera oso txikia da, hamabi bat metro karratukoa, eta �baina zerbait da� eta �gustura� egoteko moduan dira sokamutilak, Oskarrek esaten duenez.\nBeraien lana ez da soka bera egitea, eskatzen dituzten sokak uztartzea eta zezenerako prestatzea baizik. Donostiako denda batetik ekartzen dute, Arenzana dendatik. Donostiako dendarik zaharrenetakoa da Arenzana, 102 urte dituelako, eta sokak, kortxoak eta antzeko produktuak saltzen ditu. �Baina Azpeitira bidaltzen dugun soka ez da hemen egindakoa�, kontatu dio Uztarriari Paco Arenzana denda-jabeak. �Espainiatik, Ciezatik (Murtzia) ekartzen digute, hango enpresa handi batetik. Garai batean Murtzia alde horretan sokak egitera dedikatzen ziren enpresa gehiago zegoen, eta orain guri ekartzen diguten hori da nagusietakoa�, dio Paco Arenzanak.\nKALAMUZ EGINA. Kalamuz (c��amo, gazteleraz) egindako soka da zezenekoa, baina material hori ez da Murtziakoa bertakoa, Mozambiketik, Madagaskartik edo Filipinetatik (Manila hiriburutik) ekarritakoa baizik. Gainera, gaur egun ez da kalamu hutsekoa, linuarekin nahastuxe egindako sokak direlako, �mutilentzat eskurako ez hain lakarrak izateko, gozoago baizik�, Arenzanak kontatzen duenez.\nMutilek soka eginda jasotzen dute. Bi soka mota, hain zuzen ere. Bata bestea baino meheagoa: meheena 26 milimetroko lodierakoa da eta bestea 36 milimetrokoa. Meheena 50 metrokoa da eta bestea 30 metrokoa jasotzen dute baina gero lodia moztu egiten dute, zazpi bat metrotan utziz. Eta orduan hasten da beraien lana. Soka bana puntatik 40 bat zentimetro askatzen dute, punta bakoitzean lau hari soltean geratzen dira, eta soka lodiko eta meheko zortzi harri muturrok ezkontzen hasten dira, uztartzen, hari finenak soka lodira pasatuz eta hari lodienak soka finera, azkenean soka lodia eta mehea bat eginda utzi arte.\nSoka lodia zezena lotuta egoten den lepokora lotua egoten da, eta hor ere soka puntan hari solteak egin, buelta eman lepokoari eta halaxe prestatzen dute parte horretako soka. �Zezena topera iristen denean �dio Oskar Osinaldek�, kantoiekin-eta kontuz ibili beharra dago, soka ez eteteko. Orduan, kantoi parean-eta hobe izaten da soka lodia harrapatzea eta ez fina, hartara zailagoa izango delako puskatzea. Eta tokian-tokian soka bera luzeago edo motzago jartzen dugu; kontrolatua dugu hori�. Azken batean, soka bakoitza 50-55 bat metrokoa da.\nUztarria sokamutilen lokalera joan zenean, Aitor Cordoba taldekidea ere lanean ari zen Oskarrekin batera, �baina batek bakarrik ere presta dezake soka�, zioen Aitorrek. Aurten, sansebastianetan irten du aurreneko aldiz sokan berak, eta orain soka prestatzean �ikaste prozesuan� dabil. �Horregatik� utzi diote �lanik errazena, bi sokak uztartzeko lana, lepokora lotze hori delikatuagoa delako�, Oskarren dioenez. Soka bakoitzeko lepoko bat ere erabiltzen du gaur egun. Denera, ordu eta erdi inguru behar omen da zezenerako soka bat prestatzen eta egokitzen.\nGaur egun irtenaldi bakoitzeko soka berria erabiltzen dute, �seguruago egoteko betiere�, ez dute lehortzen-eta uzten, �soka dezente izorratzen baita arratsalde batean, are gehiago euria egiten duenean�, Oskarrek esaten duenez, �eta Udalak arazorik ez daukanez sokak ordaintzeko, ba hobeto�.\nMERKE. Arenzana dendakoak dio 50 metroko soka finak 186,06 euro balio dituela. Soka lodia, berriz, 30 metrokoa saltzen die Arenzanak eta soka horrek 243,65 euro balio ditu; mutilek soka bakoitzerako lodi hori zazpi metrotan uzten dutenez, 56,85 euro. Beraz, zezenerako ateratzen den soka bakoitzak 240 bat euro balio ditu. Huskeria.\nArenzanak esaten du beraiek behintzat ez dutela sokamuturrerako halako sokaren eskaerarik. Zezenak ere txikiagoak izan beste tokietan! Eta ohitura ere desberdina, beste herrietan ez delako kalez kale ibiltzen zezena. �Hemen, Azpeiti-an, zezenek pisu aldetik tope bat dute, baina gertatzen da zezen txiki samarrentzat soka hau oso astuna dela, leher eginda bukatzen dutelako pisuarekin�, dio Oskar Osinaldek. Lehen aldean, ordea, zezen gehiago ateratzen dituzte; lehen, arratsalde bakar batean hiru edo, eta garai bateko sokamutilek kontatzen dutenez, �zezenak mingaina kanpoan zuela bukatzen zuen, ezinean�, eta gaur, aldiz, sei-zazpi ateratzen dituzte.\nSoka segurua den arren, inoiz eten edo puskatu izan da. Azkeneko aldiz, esate baterako, iaz, sansebastianetan, Eliz kaleko eta Erdi kaleko kantoian, Erdi kalekoan. Plazan harrapatu zuten. Harzubian, Eliz kalean edo Enparan kalean ere puskatu izan da soka.\nHautsi gabe ere badu, ordea, sokak arriskua. Tope egiten duenean tenkatzen denean, adibidez; 1980ko hamarkadaren ha-sieran Luxiano Lazkano orduko alkateak bernezurra hautsi zuen. 1899koa, ordea, bitxiena: bi azpeitiarrek soka moztu zuten; Azpeitiko Udalak parte sartu eta epaiketa eta dena izan zen.\nSokaren istorioak. Afrikan eta Asian hasten direnak, Azpeitian bukatzeko.


Excel-en etiketak etengabe iragazten ditu gelaxkak\nNirekin Iturriak iragaztea erabilgarritasuna Kutools for ExcelGelaxka aktiboaren zutabean Excel-en zutabeak erraz mugi ditzakezula gelaxka guztiak erraz ditzakezu. Gainera, iragazitako gelaxkak nabarmendu ditzakezu letra-tipoaren edo atzeko planoko kolore espezifikoarekin batera, behar dituzun moduan.\nGelaxka batean zutabe guztiak etiketan iragaztea\nIkonikatu gelaxka guztien gelaxkak eta nabarmendu letra / atzeko plano zehatza\nEgin honela, gelaxka aktiboaren zutabean zelula guztiak etiketan iragazteko.\n1. Hautatu gelaxka guztiak gelaxka etiketa guztietan iragazi nahi dituzun zutabeetan. Gero egin klik Kutools gehiago > Iragazki berezia > Iragazkia etiketa. Ikusi pantaila-argazkia:\n2. The Kutools for Excel Elkarrizketa-koadroa azalduko zaizu zenbat gelaxka aurkitu dituzun. Mesedez, egin klik OK botoia.\nGero, etiketan formateatutako gelaxkak berehala iragazten dira pantaila-argazki gisa.\nEgin honela Italkak zelula guztiak iragazteko eta, aldi berean, letra edo atzeko planoko letra zehatzak nabarmenduz.\n1. klik Kutools gehiago > Iragazki berezia > Iragazki berezia. Ikusi pantaila-argazkia:\n2. In the Iragazki berezia Elkarrizketa koadroa, honako hau egin behar duzu:\n2.1 Hautatu iragaziko den zutabea Range kutxa;\n2.2 Aukeratu Formatu Aukera eta hautatu Letra-tipoa Italic goitibeherako zerrendan Iragazkiaren arauak atala;\n2.3 Egiaztatu Letra-kolorea or Atzeko kolorea behar duzun moduan Emaitza prozesatzea ataleko koadroa eta zehaztu kolorea goitibeherako zerrendatik;\n2.4 Egin klik OK botoia. Ikusi pantaila-argazkia:\nOhar: Iragazi errenkada guztiak hautatuko dira automatikoki Hautatu errenkada osoa koadroa hautatuta badago.\n3. Egin klik OK Hurrengo botoia Kutools for Excel elkarrizketa-koadroa.\nOrduan, etengabeko gelaxka guztiak iragazi eta azpimarratu atzeko planoko kolorearekin nabarmenduta dago.\nDemostrazioa: Gelaxkak Excel kalkuluarekin erraz iragazi


Prometeoren hegaztiak - Zientzia Kaiera\nHegaztiek ahalmen harrigarriak dituzte eta badira, antza, suteak hedatzen dituztenak ere.\nTxori kantariek, adibidez, ahots-ahalmen oso bereziak dituzte, ahalmen bikainak batzuetan. Agian kasurik deigarriena da urtero emea gorteiatzeko urtero soinu berri bat ikasten duten arren espeziearena. Pergolagile arrek, oso pergola konplexuak eraikitzen dituzte, kolore anitzeko egiturak beraiek; hauek ere bere bikotea liluratzeko egiten dute. Beste hegazti batzuek kakoak bezalako tresnak egiten dituzte, adibidez kakoak, gauzak toki estuetatik gauzak ateratzeko. Bele batzuek gizakiak errekonozitzen dituzte, eta luzaro gogoratzen dituzte, batez ere beldur badabiltza gizaki horiekin. Badira jolastu egiten duten hegaztiak ere. Ezaguna da gainera batzuek migratu egiten dutela, eta beren migrazioetako batzuk izugarriak dira ikuspegi fisikotik zein kognizioaren ikuspegitik ere. Bukatzeko, badakigu txori batzuk gai direla berehalako saria baztertu eta sari hobearen zain geratzeko.\n1. irudia: Miru beltza (Milvus migrans).\nBeste zehaztapen bat, aspaldi eztabaidatua eta azkenean egia modura egiaztatzeko bidean dagoena: hegazti harrapakari batzuek nahita hedatzen dituzte sute batzuk. Suhiltzaile batzuek baieztatu dute ikusiak dituztela hainbat hegazti kontrol pean zeuden suteak berpizten. Joan den mendeko 80.eko hamarkadan egin ziren horrelako baieztapenetako batzuk, baina garai hartan suhiltzaile gehienak ezezkoan zeuden, eta pentsatzen zen zorizko gertaerak izango zirela. Hala ere, badirudi zalantzak uxatzen joan direla.\nIzan ere, egiazkotzat jo izan dira baieztapen berri batzuk, ornitologo eta suhiltzaile batzuek lekuko batzuei entzunda. Hegazti harrapari batzuek zinez hedatzen dituzte nahita suteak. Journal of Ethnobiology aldizkarian plazaratu dituzte ikerkuntzaren emaitzak.\nHauek hartu dituzte aztergai Australiako Ipar sabanetan: Milvus migrans (miru beltza), Haliastur sphenurus (miru txistularia) eta Falco berigora (belatz berigora). Dena dela, ikertzaileek baieztatua dute Australiako beste zonalde batzuetan ere berdin gertatzen dela. Izatez, mokoan edo hanketan eramaten dituzte sutan dauden adaxkak, oraindik sutea iritsi ez den zonaldeetara. Batzuetan banaka jokatzen dute, baina batzuetan elkarlanean. Ez dute beti bere helburua lortzen, baina oso maiz, salbu zeuden tokietara eramaten dute sutea. Dirudienez, banako batzuek baizik ez dute horrelakorik ikasten, baina normalean egoera jakin batzuetan egiten dute hau: sutea barrera batean geldirik dagoenean, edo sutea suhiltzaileek itzali dituztenean.\n2. irudia: Miru beltzak, agian, eurek eragindako sutearen gainetik hegan egiten. (Argazkiak: Bob Gosdorf)\nBagenekien hegazti batzuk suteez baliatzen direla harrapakinak eskuratzeko, baina oraingo honetan ikusi da era aktiboan hartzen dutela parte miruek eta belatzek. Hau, oso kognizio maila handikoa da.\nPentsatu ohi dugu hegaztiak ez direla oso adimentsuak, besteak beste buru txikikoak direlako. Ez da ordea hori egia: eboluzioan bere entzefaloa gainerako gorputza baino askoz ere gutxiago txikitu zen, aitzindari zituzten dinosauroen aldean.\nBeren entzefaloa, gainera, ez da oso ezezaguna guretzat, eta agian ez gara gauza hegaztien burmuina ebaluatzen, hain zuzen ere gure burmuinetik oso urrun dagoelako. Prometeok jainko-jainkosei sua lapurtu zien eta gizaki hilkorroi eman zigun, baina baliteke hegazkin harrapakari hilkorrei ere eman izana.\nOharra: Jatorrizko artikulua Cuaderno de Cultura Científica blogean argitaratu zen 2018ko maiatzaren 6an: Las aves de Prometeo.\nArgitalpen-data: 2018/07/24 · Atala: Dibulgazioa, Kolaborazioak\nAsteon zientzia begi-bistan #213 – Zientzia Kaiera\n[…] harrapakari batzuek nahita hedatzen dituztela sute batzuk kontatu dute Juan Ignacio Pérez Iglesiasek. Dirudienez, banako batzuek baizik ez dute horrelakorik ikasten, baina normalean egoera jakin […]


Concha Chaos — Wikiquote\nConcha Chaos (1937-2014) donostiar liburuzaina, hango haur liburutegiaren sortzailea.\n"Liburutegi Publikoak eta Eskola Liburutegiak elkarren arteko komunikazio-bideak izan behar dituzte ikasle eta irakasleek beren lanak egiteko behar dituzten materialak eskaini ahal izateko".\n"Bizikidetza eta tolerantziarako elementu bezala Haur Liburutegiek duten eginkizun garrantzitsua azpimarratu beharra dago. Haur Liburutegian bizikide dira arraza, kultura eta hizkuntza ezberdinetako haurrak. Haur askorentzat, beharbada, liburutegia askatasun eskubidea erabil dezakeeneko lehenengo erakundea izango da, eskola eta familia ez bezala, hauetan ordutegi eta diziplina jakinak bete behar baitituzte."\n“Haur Liburutegia da, dudarik gabe, haur kopuru zabalen eta ezberdinenari ateak irekitzen dizkiena. Lehen urteetatik nerabezarora arte (helduen sailera joango diren arte) erantzuten die irakurle gazteei.”\nIturria: «Haur liburutegiak: askatasungune», Behinola: haur eta gazte literatura aldizkaria, ISSN 1575-8168, 14. zenbakia, 2006, 34-42 orrialdeak..\nAzken aldaketa 14 urtarrila 2016(e)an, 18:38(e)tan\nOrrialdearen azken aldaketa: 14 urtarrila 2016, 18:38.


Donostiako Elkarrekin Podemos-IUk saltoki txikien trantsizio digitala azkartzea eskatu dio Udal Gobernuari – GAUR DONOSTIA\nDonostiako Elkarrekin Podemos-IUk saltoki txikien trantsizio digitala azkartzea eskatu dio Udal Gobernuari\nFecha: 17 diciembre, 2020Autor/a: Gorri 0 Comentarios\nDonostia Market Plaza plataforman arkitektura teknologikoa modu erabakigarrian bultzatu ez izana deitoratu du: “Gabonen atarian gaude eta sektorearentzat berebiziko garrantzia du, bere biziraupena izan baitezake”, ohartarazi du Marta Huartek.\nDonostiako Elkarrekin Podemos-IUk saltoki txikietarako trantsizio digitalaren aldeko ekintzak areagotzeko eskatuko dio Udal Gobernuari, izan ere, prozesu hori funtsezkoa baita pandemia-une hauetan; eta negozio horien zati batentzat bere biziraupena ekar dezake, salmenta presentzialen beherakada handiaren aurrean Marta Huarte udal taldeko zinegotziak deitoratu egin du Udalak Donostia Market Plaza plataformaren arkitektura teknologikoa modu erabakigarrian bultzatu ez izana. Plataforma hori urrian abian jarritako Ekonomia Suspertzeko Planaren bigarren fasean jasota dago, eta kultura digitala saltoki txikietan sartzea ahalbidetuko du. Atzerapen hori, gainera, Gabonetako kanpainaren atarian gertatzen da, eta oxigeno pixka bat eman diezaieke negozio askori, galera handiak baitaramatzate covid-19ari aurre egiteko ezarritako mugen ondorioz, eta baliteke horiek ixtea.\n“Saltoki txikiei aholkularitza emateko digitalizazio-programa funtsezkoa da une honetan. Eguberrietako jaien atarian gaude, eta sektorearentzat berebiziko garrantzia du; izan ere, horietako batzuentzat euren biziraupena izan daiteke”, ohartarazi du Huartek, eta merkatariek ez dute Donostia Market Plaza plataformaren bultzadan aurrerapauso handirik ikusten, pandemiaren ondorioak oso gogorrak izan arren..\nHori dela eta, Donostiako Elkarrekin Podemos-IUk kontrol mozioa erregistratu du ostegun honetako Osoko Bilkurarako, eta “Donostia Market Plaza plataformaren arkitektura eraikitzeko epeak azkartzea” eskatu dio Udal Gobernuari, “Lehenbailehen lokaletan integratu ahal izateko, trantsizio digitala errazteko helburuarekin”.\nGabonetako kanpaina “oso egoera kezkagarrian” iritsi da, bai saltoki txikientzat, bai ostalaritzarentzat, egoera “dramatikoekin” kasu batzuetan, eta, hala eta guztiz ere, Elkarrekin Podemos-IUk gaitzetsi egiten du Udal Gobernua erantzunak emateko aztertzen ari den irtenbidea “motz” geratzen dela. Covid-19k sektore horietan eragin handia izan duenez, Huartek ohartarazi duenez, “Beharrezkoa da aurrera egiten lagunduko dieten eta bidearen amaieran argia emango duten neurri berriak aurreikustea”. Ez da ahaztu behar, zinegotziak azpimarratu duenez, merkatari gehienek ez dutela likidezia nahikorik ordainketei aurre egiteko; izan ere, jarduerari berriro heldu eta laguntza batzuk jaso dituzten arren, salmentak ez dira iristen aurre egin beharreko gastu handiak estaltzera.\nHala, aurkeztutako mozioak “saltoki txikientzako neurri eta laguntza berriak aztertzeko” deia egin die EAJren eta PSEren Gobernuari, “Hurbileko saltoki kopuru handiena ixtea saihesteko”, eta “pandemiaren krisiak eragin larria izan duen hurbileko merkataritzan diharduten lokalei udal-zerga eta/edo tasetan hobariak edo salbuespenak ezartzeko”. Ildo horretan, udal laguntzak, hobariak edo udal zerga eta tasen salbuespenak ezartzean, 19koagatik itxita mantendu diren lokalen muturreko kasuari arreta berezia jartzeko ere eskatu dio Udal Gobernuari “.\nAnterior Entrada anterior: Larunbatean, MIKELEN TXOKOAren inaugurazioa\nSiguiente Entrada siguiente: Elkarrekin Podemos-IU de Donostia reclama al Gobierno municipal que acelere la transición digital en el pequeño comercio


Energia berriztagarriak, guztion eskura • ZUZEU\nEguzki plaka fotoboltaikoak edo airesorgailuak (haize errotak) enpresa eta erakunde handien eskura bakarrik egoteari utziko diote aurki. Orain, eskala txikiko energia berriztagarriak Gipuzkoako ikastetxe, kiroldegi, elkarte, baserri, ostatu, enpresa txiki, eraikin berezi eta abarretara iritsiko dira horien autohornikuntza elektrikoa bermatzeko, energia garbia sortzeko eta CO2 isurketak murrizteko.\nDatozen bi urteetan, Energiaro proiektuak eskala txikiko 60 energia iturri berriztagarri instalatuko ditu. Horretarako erabiliko dituen teknologiak eskala txikiko eguzki plaka fotoboltaikoak eta airesorgailuak izango dira, eta proiektuko parte-hartzaileek ez dute inolako inbertsio ekonomikorik egin beharko.\nEskala txikiko eguzki plaka fotoboltaikoek 20 kw-ko potentzia dute eta familia baten urtebeteko energia beharrak asetzeko gai dira.\nLehen instalakuntzak Orioko ikastolan, Ordiziako Majori kiroldegian, Kaikuko egoitza sozialean (Urnietan), Donostiako Larramendi Kristau Eskolan eta Oñatiko Elkar Hezi Kristau Eskolan, besteak beste, adostu dituzte.\nEnegiaro Ennera enpresak eta Kutxa Ekoguneak elkarlanean garatutako proiektua da. Oraingoz Gipuzkoara soilik mugatuta dagoen arren, proiektua beste lurraldetara zabaltzeko lanean dihardute.\nEnergiaren Aurrezte eta Dibertsifikazioaren Institutuko datuen arabera (IDAE), egun Gipuzkoak 4.500 kw/ordu kontsumitzen ditu batez beste urtebetean. Nahiko kontsumo altua da Espainiako batezbestekoarekin alderatzen badugu: 3.400 kw/ordu. Gainera energia horren guztiaren %6 soilik dator iturri berriztagarrietatik.\nEuropako Batasunaren helburua 2020 urterako kontsumitzen dugun energiaren %20 iturri berriztagarrien bidez lortzea da. Oraingoz helburu hori lortzetik nahiko urrun gaude, baina, pixkanaka, bideak urratzen hasi garela dirudi.\nEnergia berriztagarriak, Energiaro, Ennera, Gipuzkoa, Kutxa Ekogunea


Kapsulak Detoxic erosi San Sebastian De La Gomera\nKapsulak Detoxic San Sebastian De La Gomera\nKapsulak Detoxic batetik parasitoak erosi San Sebastian De La Gomera\nArrakastatsua eskuratzea Detoxic San Sebastian De La Gomera, behar duzu:\nNon erosi San Sebastian De La Gomera Detoxic\nSartu ordena formularioa zure izena eta telefono erosteko droga batetik bizkarroi kapsulak Detoxic San Sebastian De La Gomera at prezioa apaldu. Itxaron deia Kudeatzailea zure eskaera arabera kapsulak DetoxicKudeatzailea, deitu ahal izango duzu laster. Lortzeko eta ordaintzeko ondasunak postetxean edo mezularitza nor entregatu partzelaren San Sebastian De La Gomera.\nAbantaila nagusia meds Detoxic hori da epela du ekintza, eta ez du ematen larria bigarren mailako efektuak. Erosi droga San Sebastian De La Gomera da, gutxienez, arrazoi hori ez du guztiz berdinak kideekin. Besteak beste, funtsak dira, baina ez dira guztiz berdin-efektua, eta ez da bermea ez sendatzea, infestation. Ez duzu saiatu bada erosi Detoxicda ebaluatzeko eraginkortasuna droga bat, gutxienez, behin. Produktuaren prezioa ahalbidetzen esperimentuak.\nNon erosi kapsulak Detoxic San Sebastian De La Gomera\nErosi nahi baduzu Detoxic at prezioa best San Sebastian De La Gomera (Espainia), bete behar duzu eskaera orria zure izena eta telefono zenbakia eta barruan ordu izango duzu dei bat enpresa Kudeatzailea erantzun guztiak zure edozein galdera eta eskaera arabera Detoxic. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Zehatza bidalketa prezioa Detoxic bat izenik zehaztutako helbide ezberdina izan daiteke, Espainiako hiri ezberdinetan, ezagutzeko prezioa Kudeatzailea ondoren jarriz ordena kapsulak Detoxic parasitoak web-orri ofiziala.\nOrdena San Sebastian De La Gomera Detoxic


Jonathan Wilson. Kazetaria eta idazlea: «Gizarteak sortutako edozer gizarte horren isla da, futbola ere bai» | EIBZko liburutegia\nJonathan Wilson. Kazetaria eta idazlea: «Gizarteak sortutako edozer gizarte horren isla da, futbola ere bai»\n2017/11/21 -n Amaia-kargitaratuta\nAsier Arrate Iruskieta / 2017-11-21 / 596 hitz\nFutbolak, mugimendu unibertsal bat den heinean, gizartean eragin eta indar izugarria duela nabarmendu du kazetariak. Hori dela eta, tresna bilakatu dutela azaldu du, eta hori beti ez dela ona.\nEz dago futbolak bezainbeste jende mugiarazten duen kirolik. Askok kirola baino gehiago dela aldarrikatzen dute. Mundu osoko herritarrak elkartzeko gai den fenomeno unibertsala. Jonathan Wilson (Sunderland, Ingalaterra, 1976) kirol kazetaria eta idazlea futbolaren eta gizartearen arteko loturez aritu da Bilbon, Letrak & Futbolajardunaldien barruan. Futbolari buruz idazten du The Guardian eta The Independent egunkarietan, eta bederatzi liburu idatzi ditu; The Blizzard futbol aldizkarian editorea da.\nAzaldu daiteke mundua futbolaren bitartez?\nGizarteak sortutako edozer gizarte horren irudikapena da. Literaturan ohikoa da, eleberriak aztertzeko orduan, autorearen garaiko gizartea irudikatzea; futbolean, ordea, ez da horrelakorik egin, eta ez dut logikoa ikusten. Futbola gizartearen isla da, eta munduan gertatzen diren joera asko futbolaren munduan errepikatzen dira. Hala ere, kontu handia izan behar da halako ideiak puztearekin; loturak badaude, baina beti ez dira horren agerikoak.\nGizartean eragiteko tresna izan daiteke kirola?\nIzan daiteke, baina, beste behin, kontu handia izan behar da. Kirol gertakari askok eragina dute gizartearen aldartean, eta, ondorioz, lagundu edo oztopatu dezakete prozesu politiko edo sozial bat, baina, eragina ez da betierekoa izaten. Horren adibide da Hegoafrikak errugbiko munduko kopa irabazi zuenekoa. Apartheid-a bukatu ostean, Mandela presidente aukeratu zuten, eta handik urte batera munduko kopa irabazi zuten. Askorentzat gertakari horrek herrialdearen aldaketa irudikatu zuen, eta Hegoafrikan urte gutxitan lortutako batasunaren eredu gisa aurkeztu zuten. Sinbolikoki izugarria izan zen, eta batek jakin zer gertatuko zen ez balute irabazi. Hala ere, egun, herrialdeak sekulako barne arazoak ditu, eta oraindik ere banatuta segitzen du. Unean bertan, oso garrantzitsuak dira gertakari horiek, baina ez dute egiturazko arazo bat bat-batean konponduko.\nSarritan argudiatu dute futbola gizarteko arazoak estaltzeko tresna bilakatu dela.\nBai, noski. Zerbaitengatik deitzen zaio futbolari herriaren opioaedo erromatarren garaiko ogia eta zirkua. Agintariek futbol talde baten arrakasta baliatu duten hainbat adibide daude. Argentinak, esaterako, Videlaren diktadurak herrialdearen batasuna indartuko zuen irudi baten beharra zuen. 1978an, Munduko Kopa irabazi zuen Argentinak, eta, horrek jendearen arreta bereganatu zuenez, erregimenak bere agintea legitimatzeko baliatu zuen. Malvinetako gerran, esaterako, telebistak, gerrako irudiez gain, 78ko munduko kopako irudiak soilik emititzen zituen.\nKirola herrialdearen batasuna lortzeko erabiltzea ez da beti txarra. Lehen aipatu duzu Hegoafrikako kasua.\nEz, eta horren adibide dira ezbehar handiak pairatu dituzten herrialdeetako talde nazionalen garaipenak. Gizartea batzea lortzen dute, eta, egoera askorik aldatzen ez badute ere, onuragarria izaten da herritarrentzat. Horren adibide, Mendebaldeko Alemaniak 1958ko Munduko Kopa irabaztea, eta Irakek Asiako Kopa irabaztea 2007an.\nNola da posible batzeko ahalmena duen kirol berak banaketa sortzea?\nOraindik hor segitzen dutelako herrialde bereko kluben arteko lehia zentzugabeek. Horietako askok biolentzia, alderdikeria eta intolerantzia dute oinarri, eta komunitateen arteko banaketa baino ez dute areagotzen. Are gehiago, banaketa sortzen duten lehiek eztanda egin dezakete egoera politikoa okertzen denean.\nFutbola tresna politikoa izan daiteke, baina futbolariei politikaz ez hitz egiteko esaten zaie.\nGai konplexua da hori. Nire ustez, edozein pertsonak du bere iritzia emateko eskubidea, futbolariek ere bai. Hala ere, argi izan behar dute futbolariek beren ahotsak eta beren ospeak dakarren erantzukizuna. Ezin dute edozer bota eta gero esandakoa ukatu.\nAzken hamarkadetako inbertsioek futbola negozio huts bilakatu eta herritik urrundu dute?\nInozoa litzateke pentsatzea iraganean futbola ez zela negozioa. Jendea dirua ordaintzeko prest badago partida bat ikusteko, negozioa da. Egia da, gaur egun, arazoa handiagoa dela. Futbola elite txiki baten jabetza bihurtu da, eta hala izango da urte askotan. Talde oso aberatsen eta gainerakoen arteko tartea hazten ari da etengabe. Lehen aipatu bezala, joera hau gizartean gertatzen denaren isla da, aberatsen eta gainerakoen arteko tartea ere hazten dabilelako etengabe.\nKategoria Batxilergoa, Berria egunkaria, D eredua, Elkarrizketa, Etika eta Filosofia, Euskara, Gizartea, Gorputz Hezkuntza, Kirola, etiketak Asier Arrate Iruskieta, Hegoafrika, Jonathan Wilson, Negozioa, Politika, The Blizzard by Amaia. Gorde lotura.


Konpromisoa 127. Inklusio Plana (2017/2021) egin eta abian jarri - Gobernu Programa. Legealdia: 2016 – 2020\nKonpromisoa 127. Inklusio Plana (2017/2021) egin eta abian jarri\nEkimena 1. Inklusio Plana (2017/2021) egin eta abian jarri\nLanbide-Euskal Enplegu Zerbitzuarekin eta Bizkaiko Foru Aldundiarekin sinatu beharreko jarduera-protokolo orokorra, enpleguaren eta gizarteratze eta laneratze arloan eta garapen ekonomikoan. (2020/04/21)\nDirulaguntza ematea Gipuzkoako Foru Aldundiari enplegurako eta gizarteratzeko eta laneratzeko jaduketak egiteko. Helburua da desparekotasunak murriztea eta Gipuzkoako ekonomia eta gizarte kohesioan aurrera egitea, gizarte inklusioari bide ematea eta bazterketa egoeran edo arriskuan dauden pertsonen, enpleagarritasun maila ertaina- baxua duten langabeen eta lan ezengonkortasunean dauden enplegatuen bizi kalitatea hobetzea. Zenbatekoa: 800.000€ (2019/07/30)\nGizatea-Gizarteratzeko eta Laneratzeko Euskadiko Enpresen Elkarteari dirulaguntza web-aplikazio bat garatzeko, honako honetarako: Euskadiko laneratzeko enpresetan gizarteratzeko eta laneratzeko ibilbideen esparruko esku-hartzeen kudeaketa integrala eta enplegagarritasuna hobetzean duen eraginaren ebaluazioa. Zenbatekoa:50.000€ (2019/07/16)\nEuskadik Eskoziarekin eta Akitania Berriarekin gizarte-zerbitzuak eta enplegu inklusiboa kudeatzeko ezagutza trukatuko du (11/06/2019)\n2019/06/27 Enplegu eta Gazteriako sailburuordea\nLanbidek 10 milioi euro baino gehiago bideratzen ditu urtean gizarteratzeko eta laneratzeko enpresak sortzea sustatzera eta horiei eusten laguntzera\n2018-03-27: Gobernu Kontseiluak 2017-2021 IV. Gizarteratzeko Euskal Plana onartzen du. Planaren gobernantza eta kudeaketa bermatzeko, egun dauden Erakunde arteko batzordea eta Departamentuarteko batzordea bat egingo dute. Bestetik, jarraipen eta sustapen teknikorako, Tekniko-Politiko izaera izango duen lan talde bat abian jarriko da, non Elkarrizketa Zibileko mahaiko ordezkaritza batek ere bat egingo duen beraiekin.\nGizarteratzeko eta Diru-sarrerak Bermatzeko abenduaren 23ko 18/2008 Legeak Gizarteratzeko Euskal Plana ezartzen du plangintzako tresna nagusi gisa. Hortaz, Gizarteratzeko Euskal Plana 18/2008 Legeak arauz ezartzen duen eskakizun bat da; izan ere, 81. artikuluan xedatzen baitu planak –bost urtekoa izango da– era koordinatu eta globalean jasoko dituela administrazio eskudunen jarduera orientatu behar duten esku hartzeko eta jarduteko ildo eta jarraibideak, baztertuta dauden pertsonak gizarteratzea lor dadin. Plana, beraz, gizarte-bazterkeriaren prebentzioa eta tratamendua bultzatzeko erronkak eta lehentasunak ezartzen dituen politika publikoa da, eta EAEn gizarteratzeko eta laneratzeko prozesuak errazteko aldaketak eta jarduerak hartzen ditu bere barruan. GAEP 2012-2016ren indarraldia bukatuta, plan horrek ezarritako helburu estrategikoen azken ebaluazioa egin da. 2017ko urriaren 30ean, Elkarrizketa Zibilerako Mahaiari aurkeztu zitzaion Gizarteratzeko IV. Euskal Plana 2017-2021en aurrerapena, Euskadiko hirugarren sektore sozialeko sareek planari ekarpenak egin diezazkioten.


Mac mini ARM testeko Geekbench 5 Pro puntuazio berriak Mac-ekoa naiz\nMac mini ARM testaren Geekbench 5 Pro puntuazio berria\nHilabete baino gehiago igaro da Craig Federighi Apple Silicon proiektuaren txupinazoa abiarazi zuen. Asko izan ziren Applek WWDC 2020-n aldaketa hori aurkeztuko zuen zurrumurruak, baina inork imajinatzen ez zuena jada hain aurreratuta zegoela zen.\nAurkeztu eta hamar egunera, garatzaileentzako lehenengo Trantsizio Kitak bidali ziren dagoeneko, Mac mini ARM probarekin eta dagokion softwareak osatuta, garatzaile pribilegiatu batzuk lehenarekin "jolasten" has daitezen. Apple Silizioa aro berriko (test prototipoa). Eta Apple-k debekatu egin duen arren, dagoeneko martxan daude Geekbench 5 Pro probaren lehen emaitzak.\nApplek debekatu egin dituen arren Trantsizio Kit Apple Silicon-ek Mac mini-ren errendimendu datuak argitaratzen ditu, eta Geekbench-en bigarren emaitzak dagoeneko sare sozialetan daude martxan. Zure seme-alabei drone bat eman eta etxe barruan probatzea debekatzen badiezu bezala da. Ezinezkoa.\nZorte oneko garatzaileek egun batzuk igaro ondoren Mac mini ARM Horrekin lanean hasteko, dagoeneko agertu dira proba unitate honetako lehen Geekbench probak. Baina emaitza hauek Rosetta 2 programan dagoen Geekbench aplikazioarekin lortu ziren, eta Apple-k dioen arren, emulatzaile birtuala da eta, beraz, edozein softwareren errendimendua murrizten du.\nDatuak Geekbech 5 Pro gaur argitaratu direnak benetakoak dira, aplikazio hau Mac mini-n modu naturalean exekutatu baita, tartean Rosetta gabe. Baliteke berreskurapenean abiaraztea, segurtasun funtzioak eta aplikazioen kodea sinatzea desgaitzea.\nMac mini ARM-k MacBook Air-ek gainditzen du Geekbench-en\nKit honen Geekbench oso ona da iPad Pro prozesadorea duen prototipoa dela kontuan hartuta.\nGeekbench-en emaitza erakusten du 1098 puntuak nukleo bakarrerako eta 4555 puntuak puntu anitzeko moduan. Aurretik argitaratutako datuak Rosekaren azpian Geekbench-ek argitaratutako datuak 800 puntu ziren nukleo bakarrean eta 2600 aldi berean hainbat nukleorekin.\nPuntuazio honekin, Mac mini ARM a-tik gorakoa da 2020ko MacBook Air, 1005 puntuko emaitzak lortzen ditu nukleo bakarrean eta 2000 puntu aldi berean nukleo anitz prozesatzen.\nDatuak oso onak dira, kontuan hartzen badugu Mac mini proba dela, egungo iPad Pro prozesadorearekin A12Z Bionic. Ustez, merkaturatuko den Apple Silicon-ek dagoeneko hau baino zertxobait aurreratuagoa eta MacOS Big Sur-erako prestatutako prozesadore berria sartuko du.\nArtikuluaren bide osoa: Mac-ekoa naiz » Mac ordenagailuak » Mac Mini » Mac mini ARM testaren Geekbench 5 Pro puntuazio berria\nEzkutatu azkar mahaigaineko ikonoak Desktop Ghost Pro-rekin\nIMac Pro-ren kableak iPhone 12-ren berdinak lirateke


Emakume Ausartak, Emakume Apartak erakusketako erreportajea\nPublished: 09 Martxoa 2022\nAtzo, arratsaldeko albistegian, Emakume Ausartak, Emakume Apartak, Gurutzetako Kultur Etxean antolatu dugun erakusketari buruzko erreportajea emititu zuen Tele7k. Batxilergoko ikasleen eta irakasleen parte-hartzeaz gain, Amaia del Campo Barakaldoko alkatesa ere izan genuen, gure ikasleek egindako lana bertatik bertara ikustera animatu zena.\nSTARTInnova 3. Sariaren irabazleak!\nPublished: 03 Martxoa 2022\nJakinarazi dizuegun bezala, Garbiñe Gómez, Asier Urbizu, Nerea Sánchez eta Jon Calleja Batxilergoko 2. urteko ikasleak aukeratuak izan ziren STARTInnova ekintzailetza-programako finalistatzat. Atzo, Bilboko Azkuna Zentroan ospatu zen ekitaldian, 3. Saria irabazi zuten!\nEmakume Ausartak, Emakume Apartak\nPublished: 02 Martxoa 2022\nGarai guztietan izan dira arlo guztietan nabarmendu diren emakumeak: literatura, filosofia, arte ederrak, zientzia, etab. Ez dago eremu sozial, artistiko edo ezagutzaren eremu bakar bat ere, non ez dauden, baina, paradoxikoki, ezkutuan egon dira.\nLaugarren urtea SEUR-ek antolatzen duen “Tapones para una nueva vida” kanpainarekin elkarlanean ari garela\nPublished: 23 Otsaila 2022\nAurtengoa hirugarren urtea da SEUR –ekin eta haren Tapones para una nueva vida proiektuarekin elkarlanean ari garela, gaixotasun larriak dituzten haurrei Gizarte Segurantzak estaltzen ez dituen tratamendu mediko edo ortopedikoetarako sarbidea errazteko. Eta aurten Lola laguntzen ari gara, Huelvako 3 urteko neska bat BPANekin. Gaixotasun ultra-arraro bat da, burdin metaketaren ondoriozko gaixotasun neurodegeneratiboen taldekoa (Nach), eta triziklo bat behar du oinez ibiltzeko eta fisioterapia saioekin jarraitzeko. Bildutako 15 kg-ko tapoiak 3 €-ko laguntza dira.\n6-en artean 27. orrialdea


EBAZPENA, 2020ko azaroaren 9koa, Herri Arduralaritzaren Euskal Erakundearen zuzendariarena, hainbat entitatetako langileen prestakuntzarako laguntzak esleitzen dituena. - Eusko Jaurlaritza - Euskadi.eus\nEBAZPENA, 2020ko azaroaren 9koa, Herri Arduralaritzaren Euskal Erakundearen zuzendariarena, hainbat entitatetako langileen prestakuntzarako laguntzak esleitzen dituena.\n2020ko uztailaren 13an argitaratu zen Euskal Herriko Agintaritzaren Aldizkarian Euskal Autonomia Erkidegoko toki-administrazioko eta foru-administrazioko enplegatuen prestakuntza finantzatzera bideratutako laguntzen deialdia egiten duen ebazpena.\nBehin eskabideak aurkezteko epea amaituta, eta aipatutako ebazpenean ezarritakoa betez, honako hau\nLehenengoa. Honako laguntza hauek ematea entitateetako prestakuntza finantzatzeko:\nBigarrena. Agintzea entitate horiei esleitutako zenbatekoen osoa ordaintzeko izapideak hasteko.\nHirugarrena. Ebazpen honen aurka ezin da errekurtsorik jarri administrazio-bidean, Administrazioarekiko Auzien Jurisdikzioa arautzen duen uztailaren 13ko 29/1998 Legearen 44. artikuluak arautzen duen moduan.\nVitoria-Gasteizko Administrazioarekiko Auzien Epaitegiari aurkez dakioke administrazioarekiko auzi-errekurtsoa. Errekurtsoa jartzeko epea bi hilabetekoa izango da, jakinarazpena egin eta hurrengo egunetik aurrera, aipaturiko 29/1998 Legearen 46. artikuluak ezarritakoaren arabera.\nHala ere, aldez aurretik, Erakunde honi errekerimendua egin ahal izango zaio, egintza ezeztatu dezan. Errekerimendua IVAPeko zuzendariari zuzendu beharko zaio idazki arrazoitu baten bidez. Errekeritzeko epea bi hilabetekoa izango da Ebazpena jakinarazi eta hurrengo egunetik aurrera. Errekerimendua jaso eta hurrengo hilabetean erantzunik ematen ez bazaio, ukatutzat joko da (29/1998 Legearen 44. artikulua). Aurretik errekerimendua izan bada, Administrazioarekiko Auzietako helegitea jartzeko epea berariazko akordioa jasotzen den edo isilbidez ezeztatuta jotzen den hurrengo egunetik aurrera zenbatuko da.\nIkus: EBAZPENA, 2020ko uztailaren 1ekoa, Herri Arduralaritzaren Euskal Erakundeko zuzendariarena, Euskal Autonomia Erkidegoko toki-administrazio eta foru-administrazioko enplegatuen prestakuntza finantzatzera bideratutako laguntzen deialdia egiten duena.


Hasi berotzen zirkorrikalariok! Hasi berotzen zirkorrikalariok!\nBederatzi ordu inguru egingo ditu 20. Korrikak Goierrin larunbat goizaldean. Urretxutik sartuko da ordu txikietan, 01:51ean, eta Udana gainetik irten 11:21ean\nOtxandion (Bizkaia) abiatu zen martxoaren 30ean Korrikaren 20. edizioa, eta datorren igandean, hilaren 9an, Iruñean (Nafarroa) bukatuko da Euskal Herri luze zabala zeharkatu ondoren. Denera 2.557 kilometro. Goierrira bukatu bezperan iritsiko da, Debagoienari lekukoa hartuz eta itzuliz. Deskargatik barrena sartuko da larunbat goizaldean, 01:51ean, eta Legorretaraino joango da lehen kolpean (04:45). Tolosaldeari lekukoa eman ondoren, zaldibiarrek hartuko dute Larraiztik behera datorren lekukoa 06:27an, eta Udana gaineraino eramango dute azkenik legazpiarrek 11:21ak aldera.\nAurtengo leloa BatZuk da, eta abestiaren izenburua Zirkorrika. «Hizkuntza, Kultura, Mundu BAT sendotzeko bidean, ZUK ere bat egin dezakezu, zeuretik, zeure hizkuntza aberastasuna eta kultur aniztasun unibertsala bizi ditzazun». Asier Amondo Korrika arduradunaren hitz horiekin laburbiltzen dute leloaren hitz-jokoaren esanahia. Helburua, hizkuntza indartzea, euskara indartzea, norberak ere bat egin dezakeela gogoratzeko.\nEta errepidean oinetakoak urratzen ari direnak zirkorrikalariak dira aurten. «Hizkuntzaren malabaristak, akrobatak, trapezistak, herri honen ilusionistak… bidera atera gara, mundura atera gara, herriz herri igaroko gara!». Hala dio Zirkorrika abestiaren lehen estrofak; eta estribilloak honela: «Bat, izan bat, egin bat, bat zuk eta bat nik bat, denok bat, bat eta batzuk gara, hona-hara, euskara bat, mundu bat». Doinu balkanikoak gogora dakartzan abestia, bizia eta alaia.\nGirotze lana herrietan\nDagoeneko hamaika ekintza egin dira Goierriko herrietan 20. Korrikaren etorrera girotzeko, eta gaur-biharretan zer esanik ez. Ordu txikietan igaroko denez, gaupasa egiteko asmoa dute askok, eta herri gehienetan afariak, txokolatadak eta gosariak prestatu dituzte, baita kontzertu eta karaokeak ere. Hanka-zainak berotzen hasteko garaia duzue Goierriko zirkorrikalariok, Korrika badator eta!


Musikazuzenean agenda Ezetaerre + Skakeitan\nEzetaerre + Skakeitan\nAstelehenean, abuztuak 13, Abordatze egunari emango zaio pausoa.\nEn Tol Sarmiento boskote arabarrak astinduko du arratsaldean kalejira amaiera bere ska/rock ukituarekin.\nGauean, Ezetaerre galiziarrek, hip hop-ari helduko diote galiziar hutsean, euren hitz zorrotzekin aldarrikapen politiko eta kulturala tarteko.\nAbordatze egunari amaiera apoteosikoa ematearren, Skakeitan taldeko (argazkian) donostiarrak arituko dira jo ta su. “Galera” azken diskoarekin garatu duten rock-fusio estilo berezi horrek inguruko festibal ezagunetara eta atzerrira eraman ditu gazteak.\n13 En Tol Sarmiento (20:00) + Ezetaerre + Skakeitan (22:30)


Otsailak 16: Xuxen GPL | KaXeRo @ Mundua\nKontu luze bat motz egiten, Iñaki Idiazabalbeitiak hitz eman dit, Otsailaren 16aren ostean Xuxen GPL-pean argitaratuko omen dute. Ondorioz, Xuxen, euskerazko zuzentzaile ortografikoa libreki erabilitzeko aukera izango dugu, aldatzekoa, eta baita gure banaketa gustokoenean integratua izan!\nXuxen hasiera batean Creative Commons Aitortu-Ez_merkataritzarako-Partekatu_baimen_beraren_arabera 2.5 lizentziapean kaleratu zuten, software libre bezala aurkeztuz. Hau benetan horrela ez zela (ez-merkataritzarako klausula ezin da software librearen propietate bezala erabili) eta ondorioz ekartzen zizkigun buruko minengatik (GNU/Linux banaketetan ezin integratzea, lanean ezin erabiltzea, etab.), egileekin (Ixa eta Eleka) kontaktuan jarrita Ixakoek bakarrik erantzun zidaten, eta hauek Elekaren gauza zela adierazi. Egunak joan egunak etorri Elekaren erantzunik ez.\nPanorama ikusirik, Librezale proiektuaren bitartez sinadura bilketa bat proposatzen da manifestu txiki batekin, presio pixkat egiteko asmoz. Batzuk zuzenean aldeko, beste batzuk aldiz errezeloz agertu ziren. Azkenean dena prest zegoenean, mahai azpiko kontaktu eta informazioarekin, Elekarekin kontaktua lortzen da. Hauekin hitz egin ostean, gaur, Urtarrilak 8rarte itxaroteko komentatzen didate eta gaur bertan, goizeko 10ak aldera jaso dut Iñakiren deia. Ahaztua neukan gaur 8 zela eta berarekin geratua negoela…\nHasieran haserre xamar agertu zait Ixari presio gehiegi egin zaiolakoan beraiek zer ikusirik ez dutenean. Sinadura bilketarenak eta beste ‘ultimatum’* batzuk ere grazia gehiegi ez diotela egin komentatu dit. Nik argi utzi det nire izenean idatzitako postei erantzuna ez jasotzean komentatu nuela sinadura bilketarena.\nElkarrizketak aurrera jarraitu du, eta azkenean esan dit Otsailak 16 izango dela data. Egun hortan Eusko Jaurlaritzak antolatu duen lehiaketa bat amaitzen da, Itzulpen automatikorako aplikazio bat alegia. Honetarako hiztegia beharrezkoa omen da, eta hau orain GPLpean kaleratuz gero besteek erabiltzeko aukera izango luketenez, nahiago dute epe hau iritxi arte itxaron.\nBeraz, Otsailak 16, egutegian gorriz makartuko dudan eguna benetan egia izango ote den ikusteko, eta baita Gentoo-n Xuxen-entzat ebuild-a igotzeko eguna.\nIzango duzue honen berri gehiago datorren hilean 😉\n*Ultimatumen berri nik ez dakit ezer.\nAurreko sarreraFTP over TLS/SSL, FTPa ziurtatzenHurrengo sarreraEuskal Encounter XV: Soft Librea eta Euskara